title: Viron konservatiivinen kansanpuolue

text: Viron konservatiivinen kansanpuolue (, lyh. EKRE) on virolainen kansalliskonservatiinen oikeistopuolue, joka perustettiin 24. maaliskuuta 2012 vanhan agraaripuolue Kansanliiton pohjalle. Puolueen johtohahmot ovat puheenjohtaja Mart Helme ja tämän poika Martin Helme sekä Sauen kaupunginjohtaja Henn Põlluaas.


title: Viron konservatiivinen kansanpuolue

text: Aiempi parlamenttipuolue Kansanliitto oli joutunut vaikeuksiin pudottuaan Riigikogusta vuoden 2011 vaaleissa. Kun puolueen yhdistymissuunnitelma sosiaalidemokraattien kanssa ei saanu kannatusta, jäi puolueeseen jäljelle agraarimyönteinen konservatiivisiipi. Lopulta Kansanliitto liittyi Viron kansallisen liikkeen kanssa vuoden 2011 lopulla alkaneiden yhdistymisneuvotteluiden pohjalta ja muodosti Viron konservatiivisen kansanpuolueen.


title: Viron konservatiivinen kansanpuolue

text: Puolue kannattaa suoran demokratian lisäämistä, euroskeptisyyttä suhteessa federalismin ja Brysselin vallan keskittämisen suhteen sekä traditionalistisia arvoja ja virolaista kansallismielisyyttä, joka ilmaistaan sanoin tavoitteena ""säilyttää virolainen kansallisuus, kieli ja kulttuuri läpi aikojen"".


title: Viron konservatiivinen kansanpuolue

text: Tarton yliopiston valtiotieteellisen instituutin henkilöstö teki Viron yleisradiolle poliittisen nelikenttäjaottelun vaaliohjelmien perusteella ja totesi EKRE:n sijoittuvan keskelle, itse asiassa hieman vasemmalle, mutta kaikkein konservatiivisimmaksi.


title: Viron konservatiivinen kansanpuolue

text: Vuoden 2013 kuntavaaleissa EKRE:n vaalitulos oli 8 337 ääntä ja 1,3 prosentin ääniosuus. Suurin kannatus oli puolueella Tallinnassa ja Tartossa (2,7 %) ja Läänemaalla (2,4 %), mutta silti reilusti alle viiden prosentin äänikynnyksen.


title: Viron konservatiivinen kansanpuolue

text: Ennen vuoden 2015 Riigikogun vaaleja puolueen kannatus oli voimakkaassa nousussa. Itse vaaleissa puolue sai 8,1 prosenttia äänistä ja seitsemän paikkaa, joten puolue nousi ensi kerran parlamenttiin. Muut puolueet kuitenkin kieltäytyivät hallitusyhteistyöstä sen kanssa julkisuuteen tulleen uuden kansanedustajan Jaak Madisonin vanhan blogikirjoituksen vuoksi, jossa hän puolusti varsinkin italialaista fasismia mutta antoi tunnustusta myös Saksan kansallissosialistien saavutuksille erityisesti talouspolitiikassa.


title: Viron konservatiivinen kansanpuolue

text: Vuoden 2017 kuntavaaleissa puolue sai koko maassa 39 011 ääntä eli 6,7 prosenttia annetuista äänistä.


title: Janne Mustonen

text: Janne Mustonen (s. 16. lokakuuta 1979 Imatra) on suomalainen taikuri ja jonglööri.


title: Janne Mustonen

text: Mustonen aloitti taikatemppujen harrastamisen 1990-luvun alkupuolella ja ensimmäinen virallinen esiintyminen oli vuonna 1995. Vuosien varrella hän on kouluttanut itseään muun muassa alan kotimaisissa kongresseissa, suorittanut taikuuden täydennyskoulutuksen ja sirkustaiteen erikoistumisopinnot Turun taideakatemiassa.


title: Janne Mustonen

text: Hän on esiintynyt useana kesänä Imatralla Irti-teatterin kesäteatterissa. Vuonna 2002 Mustonen oli mukana perustamassa Imatralle Sirkus Soihtua, jonka ohjaajana ja toiminnanjohtajana hän toimi vuosina 2002–2012. Soihtu on voittanut Nuorisosirkusliiton Sirkusfestarit -tapahtumassa kokonaisuuksien sarjan pääpalkinnon (2007).


title: Janne Mustonen

text: Kesällä 2012 Mustonen toteutti laajan kansainvälisen katuesiintymiskiertueen. Yhdessä esiintyjäkollegansa J-P Pirisen kanssa hän matkusti Euroopan halki esiintyen suurkaupunkien kaduilla. Tästä matkasta tuotettiin myös kahdeksanosainen nettitelevisiosarja "Grand Tour".


title: Janne Mustonen

text: Kesällä 2013 Mustonen asetti haasteen itselleen Facebookissa ja päätyi ajamaan yksipyöräisellä Kouvolasta Lappeenrantaan.


title: Janne Mustonen

text: Mustonen on tunnettu siitä, että hän tuo esityksissään voimakkaasti esille eteläkarjalaista iloista ja välitöntä kulttuuri-identiteettiään ja tämä onkin yksi hänen tavaramerkeistään: leppoisa ja hauska karjalainen olemus ja esiintymistyyli.


title: Janne Mustonen

text: Mustonen on maailmassa ainoa, joka jongleeraa keilapalloa, sapelia ja tapparaa yksipyöräisellä samalla ajaen. Esityksen lopuksi Mustonen jongleeraa käynnissä olevalla moottorisahalla. Kyseinen temppu on jongleerauksen hengenvaarallinen klassikko.


title: Lila Tretikov

text: Lila Tretikov (; s. 25. tammikuuta 1978 Moskova) on venäläissyntyinen ohjelmistoasiantuntija. Tretikov nimitettiin toukokuussa 2014 Wikimedia-säätiön toimitusjohtajaksi. Ennen valintaansa hän toimi tietojohtajana asiakkuudenhallintaan keskittyneessä SugarCRM-ohjelmistoyrityksessä. Tretikov erosi Wikimedia-säätiön johtotehtävästään vuonna 2016. Hänen seuraajakseen Wikimedia-säätiön toiminnanjohtajana tuli Katherine Maher.


title: Lila Tretikov

text: Tretikovilla on nimissään useita patentteja liittyen tietoaineistoihin ja dynaamisiin ohjelmointiympäristöihin.


title: Mark Hurtubise

text: Mark Hurtubise (s. 9. kesäkuuta 1984 Montréal, Québec, Kanada) on kanadalainen jääkiekkohyökkääjä, joka pelaa Sveitsin toiseksi korkeimmalla sarjatasolla National League B -joukkue HC Red Icessa. Hän on pelipaikaltaan keskushyökkääjä, mutta osaa pelata myös laidassa. Hurtubise laukoo oikealta.


title: Mark Hurtubise

text: QMJHL-joukkue Québec Remparts varasi Hurtubisen 54. pelaajana vuonna 2000. Hän pelasi kauden 2000–2001 vielä Québecin paikallista juniorisarjaa Gatineau L'Intrépiden joukkueessa. Hurtubise siirtyi Rempartsiin kaudeksi 2001–2002, josta hän vaihtoi kesken kauden 2002–2003 Val-d'Or Foreursin riveihin. Hurtubise oli kevään 2003 pudotuspeleissä joukkueen paras pistemies ja maalintekijä tehoilla 5+4=9. Vuotta myöhemmin, kevään 2004 pudotuspeleissä hän oli Foreursin paras maalintekijä neljällä osumallaan. Viimeisellä QMJHL-kaudellaan 2004–2005 Hurtubise oli joukkueen toiseksi paras pistemies Olivier Latendressen jälkeen tehoilla 18+37=55.


title: Mark Hurtubise

text: Kaudella 2005–2006 Hurtubise aloitti miesten pelinsä UHL-joukkue Adirondack Frostbitessa. Kaksi seuraavaa kautta hän pelasi ECHL:ssä; kauden 2006–2007 Long Beach Ice Dogsissa sekä kauden 2007–2008 Mississippi Sea Wolvesissa, jonka kolmanneksi paras pistemies Hurtubise oli tehoilla 14+30=44. Kaudeksi 2008–2009 hän siirtyi Eurooppaan ja Iso-Britannian EIHL:n Edinburgh Capitalsiin. Hurtubise voitti tehoilla 30+59=89 koko liigan piste- ja syöttöpörssin ja valittiin kauden päätteeksi EIHL:n ensimmäiseen tähdistökentälliseen.


title: Mark Hurtubise

text: Hurtubise jatkoi kaudella 2009–2010 uraansa Ruotsin kolmanneksi korkeimmalla sarjatasolla I-divisioonan Olofströms IK:ssa. Hän voitti tehoilla 35+40=75 koko sarjan piste- ja maalipörssin. Olofström eteni Allsvenskanin nousukarsintoihin saakka, mutta jäi lopulta ilman sarjanousua. Hurtubise itse siirtyi kuitenkin sarjatasoa ylemmäs HockeyAllsvenskan-joukkue Almtuna IS:ään kaudeksi 2010–2011. Hän voitti joukkueen sisäisen piste- ja syöttöpörssin tehoilla 11+26=37. Syyskuussa 2011 Hurtubise siirtyi try-outille samassa sarjassa pelanneeseen Leksands IF:ään. Hän sai lokakuussa joukkueeseen vuoden mittaisen jatkosopimuksen. Hurtubise oli tehoilla 14+18=32 Leksandin kolmanneksi paras pistemies. Joukkue sijoittui Allsvenskanin runkosarjassa toiseksi ja eteni Kvalserieniin, mutta Leksand jäi kuitenkin ilman sarjanousua. Kaudella 2012–2013 Hurtubise oli tehoilla 18+27=45 joukkueen toiseksi paras pistemies Michael Rafflin jälkeen. Leksand voitti Allsvenskanin runkosarjan ja tällä kertaa nousi Kvalserienin päätteeksi seuraavaksi kaudeksi SHL:ään.


title: Mark Hurtubise

text: Kaudeksi 2013–2014 Hurtubise siirtyi vuoden mittaisella sopimuksella SHL-joukkue AIK IF:ään. Hän oli 13 osumallaan joukkueen toiseksi paras maalintekijä Mattias Janmarkin jälkeen ja kuului heikon kauden pelanneen AIK:n harvoihin valopilkkuihin. Joukkue putosi lopulta kauden päätteeksi Allsvenskaniin. Kaudeksi 2014–2015 Hurtubise siirtyi vuoden mittaisella sopimuksella SM-liigajoukkue Tampereen Ilvekseen. Hän teki yhdeksässä runkosarjaottelussa kaksi maalia, kunnes joukkue purki Hurtubisen sopimuksen lokakuussa 2014. Noin viikkoa myöhemmin hän palasi Allsvenskaniin ja siirtyi loppukauden kattaneella sopimuksella IF Björklövenin riveihin. Hurtubise oli joukkueen toiseksi paras pistemies Stefan Öhmanin jälkeen tehoilla 14+19=33.


title: Mark Hurtubise

text: Hurtubise siirtyi kaudeksi 2015–2016 Sveitsin toiseksi korkeimmalle sarjatasolle National League B -joukkue HC Red Iceen.


title: Snogeholmin linna

text: Snogeholmin linna on rakennus Ruotsissa Sjöbon kunnassa. Linna on rakennettu 1860-luvulla ranskalaiseen barokkityyliin. Von Heidekenin perhe osti linnan vuonna 1989. He myivät linnan vuonna 2011 Snogeholms Gård AB:lle.


title: Snogeholmin linna

text: Retkeilyalue Snogeholmin lähellä on suosittu vierailukohde, jossa vierailee arviolta 300 000 kävijää vuosittain.


title: Jay Beagle

text: Jay Beagle (s. 16. lokakuuta 1985 Calgary, Alberta, Kanada) on kanadalainen jääkiekkoilija, joka pelaa NHL-joukkue Vancouver Canucksissa.


title: Jay Beagle

text: Beagle pelasi ECHL:ssä Idaho Steelheadsissa kaudella 2006–2007, jolloin teki kahdeksassa ottelussa kymmenen pistettä. Kaudella 2007–2008 hän teki 64 pelissä 37 pistettä pelatessaan AHL-joukkue Hershey Bearsissa.


title: Jay Beagle

text: Beagle teki NHL-debyyttinsä 11. helmikuuta 2009 New York Rangersia vastaan. Hän laukoi kolme kertaa kohti maalia. Hänet oli nostettu korvaamaan loukkaantunutta Alexander Seminiä. 17. marraskuuta 2009 hän sai ensimmäisen NHL-pisteensä syöttäessään Matt Bradleyn tekemän voittomaalin Rangersia vastaan. Ensimmäisen maalinsa Beagle teki 23. marraskuuta Ottawa Senatorsia vastaan.


title: Jay Beagle

text: Beagle teki 15. heinäkuuta 2010 Capitalsin kanssa kaksivuotisen jatkosopimuksen. 15. joulukuuta 2010 hänet nostettiin Hersheystää NHL:n puolelle.


title: Jay Beagle

text: 5. heinäkuuta 2012 Beagle teki kolmivuotisen jatkosopimuksen Capitalsin kanssa.


title: Haas F1 Team

text: Haas F1 Team (aikaisemmin Haas Formula ja Haas Racing Developments, kaudesta 2019 eteenpäin Rich Energy Haas F1 Team, kauppanimeltään Haas Formula LLC) on yhdysvaltalainen Formula 1 -talli, joka on osallistunut F1-sarjaan kaudesta 2016 alkaen.


title: Haas F1 Team

text: Tallin perusti yhdysvaltalainen NASCAR-sarjan tallipäällikkö Gene Haas. Tallin päämaja sijaitsee kotimaassaan Yhdysvalloissa Pohjois-Carolinan osavaltiossa. Tallipäällikkönä tallissa toimii entinen Jaguar Racingin ja Red Bull Racingin tekninen johtaja Günther Steiner, teknisenä johtajana toimii Rob Taylor ja aerodynamiikka johtajana Ben Agathangelou.


title: Haas F1 Team

text: Haas on ensimmäinen yhdysvaltalainen talli pitkään aikaan, joka on osallistunut F1-sarjaan. US F1 Team yritti osallistua kaudelle 2010, mutta ajautui ennen kauden alkua taloudellisiin vaikeuksiin ja sai FIA:lta kilpailukiellon.


title: Haas F1 Team

text: Alun perin talli suunnitteli osallistuvansa F1-sarjaan jo kaudella 2015, mutta päätti lopulta siirtää osallistumisensa vuodella eteenpäin. Talli suunnitteli ajavansa Dallaran valmistamalla rungolla. Syyskuussa 2014 talli vahvisti käyttävänsä Ferrarin voimayksikköä (moottori, vaihdelaatikko, ERS ym.). Toukokuussa 2015 talli ilmoitti julkistavansa syksyllä kauden 2016 kuljettajansa, joista yhtenä ehdokkaana oli GP2-sarjassa ajava Alexander Rossi. Syyskuussa 2015 talli julkisti, että Lotus-kuljettaja Romain Grosjean oli kirjoittanut kuljettajasopimuksen Haasin kanssa ja lokakuussa Meksikon GP:n aikana talli ilmoitti toiseksi kuljettajakseen silloisen Ferrarin testikuljettajan Esteban Gutiérrezin.


title: Haas F1 Team

text: Melbournen avauskilpailussa Esteban Gutiérrezin matka päättyi 18:lla kierroksella, kun Fernando Alonso törmäsi hänen peräänsä. Romain Grosjean sijoittui tallin debyyttikilpailussa pisteille tultuaan maaliin kuudentena. Viimeksi vastaavaan on pystynyt Toyota vuonna 2002. Toisessa kilpailussa Bahrainissa Gutiérrez joutui jälleen keskeyttämään kilpailun alkupuolella. Grosjean paransi edellisen kilpailun suoritustaan sijoittumalla viidenneksi. Kauden aikana Grosjean ajoi kaikki tallin tulokaskauden pisteet, joilla talli sijoittui lopputuloksissa kahdeksanneksi.


title: Haas F1 Team

text: Kaudelle Haas vaihtoi toisen kuljettajansa, kun edellisenä kautena pisteittä jäänyt Gutierrez korvattiin Renault-tallissa ajaneella Kevin Magnussenilla. Kauden aikana talli keräsi enemmän pisteitä kuin tulokaskaudellaan, mutta sijoittui jälleen lopputuloksissa kahdeksannelle sijalle.


title: Haas F1 Team

text: Talli jatkoi samoilla kuljettajilla myös kaudella . Aikaisempiin kausiin verrattuna Grosjean otti kauden avauspisteensä vasta Itävallan GP:ssä, jossa hän ajoi myös tallin historian parhaan sijoituksen (4. sija). Grosjeanin 6. sija Italian GP:ssä hylättiin sääntöjenvastaisen autonlattian vuoksi. Magnussen puolestaan ajoi Bahrainin ja Itävallan osakilpailuissa kauden parhaimmat tuloksensa (5. sijat), sekä teki historiaa Singaporen osakilpailussa ajamalla ensimmäisen nopeimman kierroksen tallille.


title: Haas F1 Team

text: Talli solmi lokakuussa 2018 monivuotisella sopimuksella päätukijakseen brittiläisen energiajuomayhtiö Rich Energyn ja vaihtaa nimekseen "Rich Energy Haas F1 Team" kaudesta alkaen, samalla autojen väritys muuttuu vastaamaan sponsorin värejä. Kilpakuljettajina jatkavat Romain Grosjean ja Kevin Magnussen.


title: Mario Is Missing!

text: Mario Is Missing! on vuonna julkaistu opetuspeli. Se julkaistiin ensiksi DOS:lle ja Macintoshille ja myöhemmin vuonna Nintendo Entertainment Systemille ja Super Nintendo Entertainment Systemille.


title: Mario Is Missing!

text: Pelissä Bowser on kidnapannut Marion ja Luigi lähtee yhdessä Yoshin kanssa pelastamaan häntä. Pelissä opetetetaan maantietoa.


title: Lassi Yrjölä

text: Lassi Yrjölä (s. 31. heinäkuuta 1994 Tampere) on suomalainen jääkiekkomaalivahti, joka pelaa Mestis-joukkue KOOVEE:ssä.


title: Lassi Yrjölä

text: Yrjölä aloitti jääkiekkoilun 6-vuotiaana Hervannan Ilveksessä. Nuorempana C-juniorina kaudella 2008–2009 hän mursi kantapäänsä lasketteluonnettomuudessa ja oli sivussa loppukesään 2009 saakka. Yrjölä siirtyi kaudeksi 2009–2010 Tampereen Ilveksen C-nuorten kakkosjoukkueeseen, mutta hänen kautensa jäi alkukaudella tulleen polvivamman vuoksi kuitenkin vain neljän ottelun mittaiseksi. Harjoituskaudella 2010–2011 Yrjölän sama polvivamma uusiutui ja hän oli kuukauden sivussa. Yrjölä pelasi kautensa Ilveksen B2-nuorissa, joissa hän voitti kauden päätteeksi SM-hopeaa. Kaudella 2011–2012 Yrjölä ei aluksi mahtunut seuran B-nuoriin, vaan hän pelasi aluksi Kangasala Kisa-Eaglesissa A-nuorten II-divisioonaa. Joulun jälkeen Yrjölä palasi kuitenkin Ilveksen B-nuoriin.


title: Lassi Yrjölä

text: Kaudella 2012–2013 Yrjölä pelasi pääasiassa Ilveksen A-nuorten kakkosmaalivahtina Antti Karjalaisen takana ja sai tililleen 20 runkosarjaottelua. Kaudella 2013–2014 hän kantoi joukkueen päävastuun maalinsuulla ja pelasi 31 runkosarja- ja viisi playoff-ottelua. Yrjölä toimi myös neljässä ottelussa Ilveksen SM-liigajoukkueen kakkosmaalivahtina. Kauden 2014–2015 hän aloitti niin ikään joukkueen kolmosmaalivahtina Joonas Korpisalon ja Juha Järvenpään takana. Korpisalon loukkaantuminen avasi Yrjölälle mahdollisuuden ensimmäiseen SM-liigaotteluun 23. syyskuuta 2014, kun Ilves kohtasi vieraissa Pelicansin. Ilves hävisi ottelun kuitenkin 5–1. Yrjölä torjui siinä 27 kertaa. Hän torjui tämän jälkeen vielä yhdessä SM-liigaottelussa ja pelasi lähinnä A-nuorissa ja lainalla Mestis-joukkue Lempäälän Kisassa. Lokakuussa 2014 Yrjölä kävi myös yhden ottelun verran lainalla Oulun Kärppien luukkuvahtina, kun joukkue tarvitsi vieraspelimatkallaan logistisista syistä nopeasti paikkaajaa loukkaantuneelle Iiro Tarkille. Vuodenvaihteessa Yrjölä siirtyi Ilveksestä loppukaudeksi Yhdysvaltoihin USHL-junioriliigan Chicago Steeliin.


title: Lassi Yrjölä

text: Toukokuussa 2015 Yrjölä palasi try-outille Ilvekseen. Hän ei kuitenkaan jatkanut joukkueessa ja siirtyi syyskuussa vuoden mittaisella sopimuksella Mestis-joukkue Kiekko-Vantaaseen. Yrjölä toimi joukkueen pääasiallisena kakkosmaalivahtina Jokereiden sopimuspelaaja Jani Kautolle ja pelasi 18 runkosarjaottelua.


title: Lassi Yrjölä

text: Yrjölä siirtyi kaudeksi 2016–2017 vuoden mittaisella sopimuksella jatkamaan Mestis-uraansa Heinolan Peliittojen riveihin. Hän puki kauden aikana myös seuran yhteistyöjoukkueen, Pelicansin paidan neljään SM-liigaotteluihin, kun vuorostaan Pelicansin sopimusmaalivahti Joona Voutilainen on hakenut pelituntumaa Peliitoista. Yrjölä ei kuitenkaan saanut peliaikaa Pelicansissa. Joulukuussa 2016 Peliitat lainasi hänet joulutaukoon asti kestäneellä sopimuksella Suomi-sarjajoukkue KOOVEE:hen. Tammikuussa 2017 Yrjölä siirtyi viikoksi lainalle KooKoon SM-liigajoukkueeseen, kun joukkueesta oli sivussa sekä Leland Irving että Samu Perhonen. Hän puki kolmeen otteluun, mutta ei kuitenkaan saanut toisen tuuraajamaalivahti Niko Hovisen aisaparina peliaikaa. Siirtotakarajalla, helmikuussa 2017 Yrjölä siirtyi loppukaudeksi Savonlinnan Pallokerhoon paikkaamaan loukkaantuneen Joonas Toivosen jättämää aukkoa. Hän torjui nollapelin sekä viidessä pelaamassaan runkosarjaottelussa että kahdessa pelaamassaan playoff-ottelussa, mutta Yrjölä jäi lopulta kuitenkin SaPKon selkeäksi kakkosmaalivahdiksi Juhana Aholle. Hän voitti kauden päätteeksi Mestiksen mestaruuden.


title: Lassi Yrjölä

text: Kaudeksi 2017–2018 Yrjölä palasi toistaiseksi voimassa olevalla sopimuksella Mestis-joukkue Lempäälän Kisaan. Hän toimi pääasiassa kakkosmaalivahtina SM-liigasta lainalla pelanneille Christian Heljangolle, Ukko-Pekka Luukkoselle ja Markus Ruusulle. Yrjölä puki runkosarjassa 34 otteluun, mutta pelasi vain viidessä ottelussa. Hän haki kauden aikana pelituntumaa myös neljän ottelun verran KOOVEE:n Suomi-sarjajoukkueesta. Kaudeksi 2018–2019 seura nousi Mestikseen ja Yrjölä siirtyi KOOVEE:hen vuoden mittaisella sopimuksella.


title: Lassi Yrjölä

text: Yrjölä on pelannut vuodesta 2013 myös Rullakiekon SM-liigaa TAP-Teamin paidassa. Hän on harrastanut lapsena myös jalkapalloa ja salibandya sekä extreme-lajeja suksilla ja pyörällä.


title: Mikko Ojanen

text: Mikko Ojanen on suomalainen tietokirjailija ja yritysvalmentaja. Koulutukseltaan hän on kasvatustieteiden ja kauppatieteiden maisteri. Ojanen on kehittänyt Kaswu-nimisen myyntivalmennusmenetelmän.


Teemu Harjukari ja Taivaanrannanmaalarit on suomalainen tanssiyhtye.


title: Michel Miklík

text: Michel Miklík (s. 31. heinäkuuta 1982) on slovakialainen jääkiekkoilija, joka edustaa Extraligassa pelaavaa HC Košicea. Hänen pelipaikkansa on vasen laitahyökkääjä. Aiemmin Miklík on pääasiassa pelannut kotimaansa pääsarjatason lisäksi myös KHL-liigassa. Miklík kuuluu myös Slovakian jääkiekkomaajoukkueeseen, jonka kokoonpanossa hän voitti hopeaa vuoden 2012 maailmanmestaruuskilpailuista.


title: Michel Miklík

text: Miklík liittyi SM-liigaseura JYPiin kesken kauden 2016–2017. Tammikuussa 2017 hän loukkaantui vakavasti HIFK:n Joe Finleyn taklattua häntä. Miklík sai useita hoitoja vaativia vammoja. Hän palasi kaukaloon kuuden viikon sairasloman jälkeen.


title: Michel Miklík

text: Miklík palasi syksyllä 2017 takaisin JYPin kokoonpanoon vietettyään ensin kauden alkupuolen Slovakian kolmannella sarjatasolla HC Bratislavassa. Tammikuussa 2018 osapuolet kuitenkin purkivat sopimuksensa yhteisymmärryksessä.


title: Michel Miklík

text: Keväällä 2018 Miklikiä vastaan nostettiin Keski-Suomen käräjäoikeudessa syytteet törkeästä rattijuopumuksesta, liikenneturvallisuuden vaarantamisesta ja haitanteosta virkamiehelle. Hänellä oli tekohetkellä veressään 1,98 promillea alkoholia.


title: Suomi (kappale)

text: Suomi on valkovenäläis-norjalaisen euroviisuvoittaja Alexander Rybakin kappale hänen toiselta studioalbumiltaan "No Boundaries", joka julkaistiin kesäkuussa 2010. Kappale on pieni kunnianosoitus Rybakilta hänen rakastamalleen maalle Suomelle. Kappaleen kesto on kokonaisuudessaan kolme minuuttia ja 58 sekuntia ja se on "No Boundaries" -levyn kahdeksas kappale.


title: MMM Yeah

text: "MMM Yeah" on yhdysvaltalaisen pop-laulaja Austin Mahonen kappale hänen The Secret-debyyttialbumilta. Kappale sisältää kuubalais-yhdysvaltalaisräppäri Pitbullin esittämiä vokaaleja. Kappale julkaistiin Yhdysvalloissa digitaalisesti ladattavana 26. tammikuuta 2014. Kappaleen kertosäe sisältää samanlaisuuksia Lidell Townsellin kappaleesta "Nu Nu".


title: MMM Yeah

text: "MMM Yeah" debytoi Billboard Hot 100-listan 60. sijalla viikolla 6, muodostuen Mahonen parhaimmaksi sijoitukseksi kyseisellä listalla, ohittaen "What About Loven". Kappale saavutti 29. sijan "Billboard" Pop Songs-listalla.


title: MMM Yeah

text: Digitaalinen lataus


title: FIFA 15

text: FIFA 15 on EA Canadan kehittämä ja Electronic Artsin julkaisema "FIFA"-pelisarjan kahdeskymmenestoinen julkaisu. Se julkaistiin syyskuun viimeisellä viikolla 2014. "FIFA 15" julkaistiin monelle eri alustalle. Pelin kannessa on sarjan edellisten pelien tapaan Lionel Messi.


title: FIFA 15

text: Peli käyttää EA Sportsin Ignite-pelimoottoria.


title: FIFA 15

text: Peli sisältää ensimmäistä kertaa kaikki 20 Englannin valioliigan stadionia.Pelissä on yksi uusi liiga, Turkin Superliiga. Brasilian Campeonato Brasileiro Série A poistuu pelistä lisenssiongelmien takia. Italian Serie A on nyt täysin lisensoitu.


title: FIFA 15

text: Pelissä on kolme fiktiojoukkuetta, adidas All-Stars, World XI ja Classic XIMaajoukkueet ovat täysin samat kuin FIFA 14:ssä.


title: Satu Huttunen

text: Satu Orvokki Huttunen, o.s. Pulkkinen (s. 27. syyskuuta 1945 Sotkamo) on Oulun yliopiston kasvien ekofysiologian ja ympäristöekologian professori emerita.


title: Satu Huttunen

text: Huttunen syntyi kirvesmies Sulo Pulkkisen ja toimistosihteeri Sirkka Achrénin perheeseen. Hänen puolisonsa vuodesta 1965 on Jouko Huttunen (s. 1944). Huttunen tuli ylioppilaaksi Kajaanin tyttölyseosta 1965 ja opiskeli Oulun yliopistossa, josta hän valmistui filosofian kandidaatiksi 1972 ja lisensiaatiksi 1974 ja väitteli tohtoriksi 1975. Suomen Akatemian tutkimusassistentti sekä nuorempi ja vanhempi tutkija hän oli useaan otteeseen 1975–1983, sitten Oulun yliopiston kasvitieteen dosentti 1980–1989, va. apulaisprofessori 1983–1983 sekä professori 1989–2012. Yliopiston hallituksen jäsen Huttunen oli 1988–1990 ja Metsäntutkimuslaitoksen johtokunnan jäsen 1991–1997. Suomen luonnonsuojeluliiton puheenjohtajana Huttunen toimi 1991–1994. Hänet valittiin Vuoden naiseksi 1986.


title: Satu Huttunen

text: Anja Kurikan maalaama Satu Huttusen muotokuva paljastettiin Oulun yliopiston kasvitieteellisessä puutarhassa 28. tammikuuta 2014.


title: Spinnin’ Records

text: Spinnin' Records on itsenäinen alankomaalainen levy-yhtiö, jonka perustivat Eelko van Kooten ja Roger de Graaf vuonna 1999. Heidän päätuotannon lisäksi Spinnin' Records ylläpitää myös kahtakymmentä muuta levy-yhtiötä, kuten Sander van Doornin Doorn Recordsia, Afrojackin Wall Recordingsia, Tieston Musical Freedomia, Sidney Samsonsin Rock the Houzea, Swanky Tunesin Showlandiä sekä Dimitri Vegas & Like Miken Smash the Housea, joista kaikki keskittyy pääosin progressiiviseen houseen ja electro houseen.


title: Gold (Sandhjan albumi)

text: Gold on suomalais-guyanalaisen poplaulaja Sandhjan esikoisalbumi, joka julkaistiin 23. toukokuuta 2014. Artisti työsti ensimmäistä albumiaan viiden vuoden ajan. YleX-radiokanava valitsi albumin viikon albumikseen viikolla 20, jolloin albumi oli jo yli viikon ennen julkaisuaan kanavan verkkosivuilla kuultavissa ennakkoon. Ennakkoon 19. toukokuuta Spotifyssa julkaistulla versiolla on mukana kaksi bonuskappaletta, jotka eivät sisälly CD- ja digitaaliselle versiolle.


title: Gold (Sandhjan albumi)

text: Albumin ensimmäinen single, ”Hold Me”, julkaistiin 15. marraskuuta 2013. Vaikka kappale ei ole noussut myyntilistoille, se kuitenkin nousi parhaimmillaan Suomen 12:nneksi soitetuimmaksi radiokappaleeksi. Toinen single, ”Gold”, julkaistiin 7. maaliskuuta 2014. Kesäkuussa kappale nousi 71:nneksi soitetuimmaksi radiokappaleeksi.


title: Hyvinkäänkylä

text: Hyvinkäänkylä on kaupunginosa ja kylä Hyvinkäällä. Se käsittää Uudenmaankadun osuuden Vehkojalta Åvikille ja sen ympäristöä sekä Hyvinkään sairaalan. Hyvinkäänkylä on Hyvinkään vanhin kaupunginosa, ja se mainittiin ensimmäisen kerran vuonna 1495 nimellä "Höffinge". Siellä sijaitsi 1600-1800-luvuilla kestikievari vuoteen 1862 asti. Hyvinkäänkylän koulu aloitti toimintansa 1875 ja vuonna 1891 sille valmistui oma rakennus. Se toimii nykyisin nuorisotalona. Nykyinen Hyvinkäänkylän kivikoulu rakennettiin vuonna 1955.


title: Hakkerietiikka ja informaatioajan henki

text: Hakkerietiikka ja informaatioajan henki ("The Hacker Ethic and the Spirit of the Information Age") on Pekka Himasen hakkerietiikkaa käsittelevä teos vuodelta 2001. Kirjan alkusanat on kirjoittanut Linus Torvalds ja jälkisanat Manuel Castells. Tekijän suomennoksen on julkaissut WSOY vuonna 2001.


title: Lena Dunham

text: Lena Dunham (s. 13. toukokuuta 1986 New York, New York, Yhdysvallat) on yhdysvaltalainen elokuvantekijä ja näyttelijä. Hänet tunnetaan muun muassa luomastaan televisiosarjasta "Girls", jota hän myös käsikirjoittanut, ohjannut, tuottanut. Hän myös näyttelee sarjassa pääosaa Hannah Horvathia, josta hänet palkittiin parhaan naispääosan Golden Globella vuonna 2013. "Girls" palkittiin parhaan musikaali- tai komediasarjan Golden Globella vuonna 2013. Dunham on saanut sarjasta kahdeksan Emmy-ehdokkuutta käsikirjoittajana, ohjaajana, näyttelijänä ja tuottajana. Dunham on ensimmäinen nainen, joka on saanut Directors Guild of America Award -palkinnon parhaasta ohjauksesta komediasarjassa.


Poika tapaa tytön diskossa ...ja muita tarinoita on rap-kaksikko Kuningas Pähkinän ja Setä Tamun vuonna 2014 julkaisema EP. Se julkaistiin vain internetissä ladattavina mp3-tiedostoina ja suoratoistona.EP:n lataussivu


title: Rabdomyolyysi

text: Lihaskudoksen äkillinen vaurio eli rabdomyolyysi on äkillinen lihastauti, joka hoitamattomana voi aiheuttaa vakavan munuaisvaurion tai lihasten kuolion. Lihasvaurio johtuu yleensä pitkäaikaisesta painevaikutuksesta, kuten makaamisesta kovalla alustalla, jossa raajojen, pakaroiden tai selän hermot jäävät puristuksiin ja lihaskudos alkaa tuhoutua. Oireina lihakset turpoavat ja niissä on särkyä. Sairastuneelle nousee kuume, ja nestehäiriö aiheuttaa sekavuutta. Myös statiinilääkkeet voivat aiheuttaa samantapaisen lievän tilan. Joillakin voi olla perinnöllinen taipumus sairastua tautiin helpommin.


title: Rabdomyolyysi

text: Vaurio vaatii nopeasti sairaalahoitoa, pahimmissa tapauksissa teho-osastolla. Hoitona on nestehoito ja nesteenpoistolääkkeet. Jos lihaksissa on voimakas paine, se hoidetaan leikkaamalla. Jos hoito aloitetaan ajoissa, paraneminen tapahtuu yleensä hyvin.


title: Rabdomyolyysi

text: Norjalainen huippuhiihtäjä Vibeke Skofterud sairastui vuoden 2014 toukokuussa rabdomyolyysiin ja joutui tehohoitoon.


title: Tony Hale

text: Tony Hale (s. 30. syyskuuta 1970 New York, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa "Sukuvika" ja "Rouva varapresidentti", josta hänet palkittiin parhaan miessivuosan Emmyllä vuonna 2013.


title: James Cosmo

text: James Cosmo (s. 24. toukokuuta 1948 Clydebank, Skotlanti) on skotlantilainen näyttelijä. Hänet tunnetaan muun muassa rooleistaan elokuvissa "Highlander – kuolematon", "Braveheart – taipumaton", "", "Trainspotting", "Troija" sekä televisiosarjassa "Game of Thrones".


title: Drogheda

text: Drogheda on Irlannin itärannikolla oleva pieni teollisuuskaupunki. Se sijaitsee 50 kilometriä Dublinista pohjoiseen. Kaupunki sijaitsee Boynejoen varrella.


title: Drogheda

text: Droghedan lähistöllä on ollut asutusta jo 3200 eaa. Kaupunki on ollut merkittävä keskus keskiajalla, jolloin se oli vankkojen muurien ympäröimä. Nykyään alkuperäisistä kymmenestä portista on vielä jäljellä 1200-luvulla rakennettu portti, "St. Laurence Gate". Vuonna 1690 kaupungin lähistöllä käytiin Boynen taistelu. Korkealla kaupungin yläpuolella sijaitsevassa vuonna 1808 rakennetussa "Millmount"in Martello-tornissa on nykyään kaupungin sotaisasta historiasta kertova museo. Torni vaurioitui pahoin Irlannin sisällissodassa vuonna 1922, mutta se on sittemmin kunnostettu.


title: Drogheda

text: Kaupungin jalkapallojoukkue on Drogheda United FC.


title: Drogheda

text: Näyttelijät Pierce Brosnan ja Colin O’Donoghue ovat kotoisin Droghedasta.


title: Michael B. Jordan

text: Michael Bakari Jordan (s. 9. helmikuuta 1987 Santa Ana, Kalifornia, Yhdysvallat) on yhdysvaltalainen näyttelijä. Hänet tunnetaan rooleistaan televisiosarjoissa "Langalla", "All My Children", "Unelmien kentät", "Samaa sukua" sekä elokuvissa "Fruitvale Station" ja "Sinkkuna suhteessa". Hän näyttelee myös Johnny Stormia / Liekkiä elokuvassa "Fantastic Four" (2015), Adonis Creediä elokuvissa "" (2015) ja "Creed II" (2018) sekä Erik Killmongeria elokuvassa "Black Panther" (2018).


title: Kankaanpään rautatieasema

text: Kankaanpään rautatieasema (lyhenne Kkp) on Kankaanpään keskustan välittömässä läheisyydessä sijaitseva lakkautettu rautatieliikennepaikka. Aseman rakennukset rakennettiin 1930- ja 1940-luvulla VR:n silloisten tyyppipiirustusten mukaan. Samoin Thure Hellströmin piirustuksin rakennettiin myös Kairokosken (silloin Parkanon) ja Virtain rautatieasemat samalla rataosalla.


title: Kankaanpään rautatieasema

text: Kankaanpään kirkonkylä oli jo ennen rautatien tuloa Pohjois-Satakunnan keskeinen paikka, josta lähtivät maantiet Poriin, Parkanoon, Ikaalisiin, Laviaan ja Honkajoelle. Henkilöjunaliikenne Porin ja Kankaanpään välillä alkoi 1933 ja Kankaanpäästä edelleen Parkanoon 1935. Kun rataosuus valmistui koko pituudeltaan vuonna 1938, Porista oli suora yhteys Kankaanpään kautta Haapamäelle asti. Kankaanpään asema sijoitettiin metsäiseen ja soiseen maastoon pari kilometriä Kankaanpään kirkolta luoteeseen. Taaja-asutus levisi ensin kirkon ja rautatieaseman välille, vähitellen myös laajemmalle. Kankaanpään kirkonkylässä asui 1960-luvulla jo liki 5 000 henkeä, ja Kankaanpäästä tuli kauppala vuonna 1967 ja kaupunki vuonna 1972. Kankaanpään alueella sijaitsivat Kankaanpään ja Niinisalon asemien lisäksi Veneskosken ja Hapuojan seisakkeet.


title: Kankaanpään rautatieasema

text: Henkilöliikenne Porin ja Haapamäen välillä lakkautettiin 1981 ja rataosa Porin Ruosniemestä Kankaanpäähän lakkautettiin kokonaan vuonna 1985, jolloin Kankaanpäästä tuli jälleen radan pääteasema, tällä kerralla Parkanon suunnasta. Kankaanpään asema muutettiin miehittämättömäksi vuonna 1990, tavaraliikenne lopetettiin ja koko liikennepaikka siirtyi osaksi Niinisaloa vuonna 1999. Kankaanpään ja Niinisalon välisen rataosan kunnossapito lopetettiin vuonna 2001. Tällöin pääsy kiskoille suljettiin Niinisalon varuskunnan päästä puomilla ja liikennepaikka lakkasi olemasta lopullisesti. Nykyisin vanha asemarakennus toimii taiteilijakommuunina. Myös sivuraiteet ovat vielä jäljellä ratapihalla, tosin osin jo kasvillisuuden peitossa.


title: Kankaanpään rautatieasema

text: Nykyään Kankaanpään asemalta voi kulkea resiinalla raiteita pitkin Niinisaloon ja toisessa suunnassa Porin Ruosniemeen asti.


title: Allison Williams

text: Allison Williams (s. 13. huhtikuuta 1988 Hartford, Connecticut, Yhdysvallat) on yhdysvaltalainen näyttelijä, koomikko ja muusikko. Hänet tunnetaan muun muassa Marnie Michaelsin roolistaan televisiosarjassa "Girls". Hänen isänsä on uutisankkuri Brian Williams. Allison vierailee myös sarjassa The Mindy Project (1 tuotantokausi jakso 11) ja näyttelee Dannyn tyttöystävää.


title: Kristofer Hivju

text: Kristofer Hivju (s. 7. joulukuuta 1978 Oslo, Norja) on norjalainen näyttelijä, tuottaja ja käsikirjoittaja. Hänet tunnetaan muun muassa rooleistaan elokuvissa "The Thing", "After Earth", Fast and Furious 8 sekä Tormund Giantsbanen roolistaan televisiosarjassa "Game of Thrones". Hivjun esittämä Steinar Hovlund korvasi vuonna 2016 Mikael Persbrandtin esittämän kulttihahmo Gunvald Larssonin ruotsalaisessa "Beck"-rikoselokuvasarjassa.


title: Ansel Elgort

text:
Ansel Elgort (s. 14. maaliskuuta 1994 New York, New York, Yhdysvallat) on yhdysvaltalainen näyttelijä, laulaja ja DJ (taiteilijanimeltään Ansølo). Hänet tunnetaan muun muassa rooleistaan elokuvissa "Carrie" (2013), "Divergent – Outolintu" (2014) ja "Tähtiin kirjoitettu virhe" (2014).
Elgort sai parhaan miespääosan Golden Globe -ehdokkuuden elokuvasta "Baby Driver" (2017).


title: Ansel Elgort

text: Elgortin isä on Voguen muotivalokuvaaja Arthur Elgort ja äiti ooperaohjaaja ja -tuottaja Grethe Barrett Holby. Ansel on nuorin kolmesta lapsesta, ja hänen siskonsa Sophie on valokuvaaja ja veljensä Warren elokuvantekijä.


title: Scandal (televisiosarja)

text: Scandal on yhdysvaltalainen poliittinen draamasarja, jonka on luonut Shonda Rhimes. "Scandal" alkoi ABC-kanavalla 5. huhtikuuta 2012. Suomessa sarja alkoi Liv-kanavalla 10. marraskuuta 2013. Sarjan pääosassa on Kerry Washington. Washingtonin esittämä hahmo Olivia Pope perustuu osittain George H. W. Bushin lehdistöavustajaan Judy Smithiin.


title: Scandal (televisiosarja)

text: Washington on saanut Olivia Popen roolistaan kaksi Emmy-ehdokkuutta parhaasta naispääosasta draamasarjassa vuosina 2013 ja 2014 sekä SAG- ja Golden Globe-ehdokkuudet vuonna 2014. Joe Morton palkittiin Emmyllä parhaasta miesvierailijasta draamasarjassa vuonna 2014.


title: Scandal (televisiosarja)

text: Washington D.C.:ssä Valkoisen talon viestintäpäällikkönä uran luonut kriisiviestinnän ammattilainen Olivia Pope on perustanut menestyksekkään kriisinhallintayrityksen nimeltä Olivia Pope & Associates. Pope yhdessä kollegojensa kanssa hoitaa varakkaiden ja tunnettujen asiakkaidensa skandaaleja pois päiväjärjestyksestä ilman lehtien otsikoita. Yrityksen menestyksestä huolimatta Pope ei voi jättää osaa menneisyydestään taaksensa.


title: Malik Bendjelloul

text: Malik Bendjelloul (14. syyskuuta 1977 Ystad, Ruotsi – 13. toukokuuta 2014 Tukholma, Ruotsi) oli ruotsalainen elokuvaohjaaja. Hänen tunnetuin ohjauksensa on dokumentti "Searching for Sugar Man", joka kertoo folkmuusikko Sixto Rodriguezista.


title: Malik Bendjelloul

text: Bendjelloulin vanhemmat ovat algerialaissyntyinen lääkäri Hacène Bendjelloul ja ruotsalainen kääntäjä ja taidemaalari Veronica Schildt Bendjelloul.


title: Malik Bendjelloul

text: Bendjelloul aloitti 1990 näyttelijänä televisiosarjassa "Ebba och Didrik". Hän opiskeli journalismia ja mediatuottamista Kalmarin yliopistossa ja työskenteli vähän aikaa toimittajana ennen kuin siirtyi tekemään lähinnä musiikkidokumentteja Ruotsin televisiolle. Hänen dokumenttiensa aiheita olivat Björk, Kraftwerk, Elton John, Sting ja Rod Stewart. "Searching for Sugar Man" oli alkuun ehdotus jaksoksi tv-ohjelmaan "Kobra" mutta laajeni muutamassa vuodessa täysimittaiseksi elokuvaksi..


title: Malik Bendjelloul

text: "Searching for Sugar Man" on saanut runsaasti palkintoja, muun muassa ruotsalaisen Sveriges Förenade Filmstudiosin palkinnon. Elokuva oli ehdokkaana useassa sarjassa ruotsalaisen Guldbagge-palkinnon saajaksi. Ulkomaisia palkintoja se on saanut muun muassa brittiläisen Baftan ja yhdysvaltalaisen parhaan dokumentin Oscar-palkinnon.


title: Malik Bendjelloul

text: Bendjelloul teki itsemurhan 36-vuotiaana toukokuussa 2014.


title: Kuu (vuoden 2009 elokuva)

text: Kuu on vuonna 2009 ensi-iltansa saanut Duncan Jonesin ohjaama tieteiselokuva. Elokuva on Jonesin esikoisohjaus.


title: Kuu (vuoden 2009 elokuva)

text: Elokuva kertoo Sam Bell -nimisestä miehestä (Sam Rockwell), joka ajautuu henkilökohtaiseen kriisiin kun hänen kolmen vuoden mittainen työvuoronsa helium-3-kaivauksella on loppumassa Kuussa.


title: Kuu (vuoden 2009 elokuva)

text: Elokuvan on käsikirjoittanut Jones yhdessä Nathan Parkerin kanssa, ja se kirjoitettiin nimenomaan pääosan esittäjää Sam Rockwellia ajatellen. Elokuva on kunnianosoitus Jonesin ihailemille tieteiselokuville kuten Hiljainen pako, Alien – kahdeksas matkustaja ja Operaatio Outland, jotka keskittyvät uuden teknologian sijasta ihmisiin.


title: Kuu (vuoden 2009 elokuva)

text: Elokuvalla oli 2,5 miljoonan punnan budjetti. Jones pyrki laskemaan kustannuksia kaikin tavoin ja siksi elokuva on kuvattu studiossa ja siinä on pieni näyttelijäkaarti. Elokuva on kuvattu Lontoossa Shepperton Studios -studioilla, jossa se kuvattiin 33 päivässä.


title: Kuu (vuoden 2009 elokuva)

text: Elokuva on saanut pääosin myönteisen vastaanoton. Elokuva on saanut Rotten Tomatoes-verkkosivustolla arvosanan 89%, joka perustuu 186 arvioon ja Metacritic-verkkosivustolla arvosanan 67, joka perustuu 29 arvioon. Elokuva voitti myös parhaan brittiläisen elokuvan ja parhaan ohjauksen British Independent Film Awards (BIFA) -palkinnot vuonna 2009.


title: Vsevolod (Volynian ruhtinas)

text: Vsevolod (Volynian ruhtinas) (983/984 — 1013) oli Volynian ruhtinas. Hän oli Kiovan suuriruhtinas Vladimir Suuren ja Polotskin prinsessa Rognedin poika.


title: Vsevolod (Volynian ruhtinas)

text: Vsevolod syntyi noin vuosien 983—984 aikana. Hän sai perinnöksi Volynian ruhtinaskunnan, jonka keskuspaikka oli Volodymyr-Volynskyj. Tämä kaupunki mainitaan ensimmäisen kerran historiassa vuonna 988.


title: Vsevolod (Volynian ruhtinas)

text: Vuonna 988 Kiovan suuriruhtinas Vladimir Suuri valloitti volynien ja busanien kaupungin Lodomer, joka sijaitsi Luga-joen oikealla rannalla. Hän nimitti kaupungin itsensä mukaan Vladimiriksi ja antoi sitten kaupungin Vsevolodin hallintaan vuonna 988 tai 989.


title: Vsevolod (Volynian ruhtinas)

text: Vuosina 1008 tai 1013 Volynian valloitti Turovin ruhtinas Svjatopolk I, jolloin Vsevolod ei ilmeisesti enää ollut elävien kirjoissa.


title: David George Hogarth

text: David George Hogarth (23. toukokuuta 1862 – 6. marraskuuta 1927) oli brittiläinen arkeologi ja tutkija, joka tunnetaan myös assosisaatiostaan T. E. Lawrencen ja Arthur Evansin kanssa.


title: David George Hogarth

text: Hogarth puhui sujuvasti ranskaa, saksaa, italiaa, kreikkaa, turkkia ja arabiaa. Hän suoritti arkeologisia kaivauksia Egyptissä, Kreetalla ja Anatoliassa, toimi brittiläisen arkeologisen koulun johtajana Ateenassa, Kreikassa, The Times -lehden sotakirjeenvaihtajana Kreetan kapinassa ja Kreikan–Turkin sodassa 1897, sekä Oxfordissa sijaitsevan Ashmolean Museumin johtajana 1909–1927.


title: David George Hogarth

text: Hogarth oli myös naimisissa ja sai lapsen.


title: Travels in Arabia Deserta

text: Travels in Arabia Deserta on brittiläisen runoilijan ja matkailijan Charles Montagu Doughtyn vuonna 1888 julkaisema matkateos. Se ei saavuttanut suosiota ilmestyessään, mutta sitä pidetään nykyään matkakirjallisuuden merkkiteoksena.


title: Brooklyn 99

text: Brooklyn 99 ("Brooklyn Nine-Nine") on yhdysvaltalainen tilannekomediasarja, jonka ovat luoneet Dan Goor ja Michael Schur. Sarjan esittäminen alkoi Yhdysvalloissa Fox-kanavalla 17. syyskuuta 2013. Suomessa sitä on esitetty TV5-kanavalla 3. syyskuuta 2014 lähtien.


title: Brooklyn 99

text: Sarjan vastaanotto on ollut pääosin positiivinen. Kriitikoiden arvosteluja keräävällä Metacritic-sivustolla sarjan kriitikoilta saama keskimääräinen arvosana on 70/100.


title: Brooklyn 99

text: Sarja palkittiin parhaan musikaali- tai komediasarjan ja parhaan musikaali- tai komediasarjan miespääosan Golden Globe -palkinnoilla vuonna 2014.


title: Vsevolod

text: Vsevolod voi tarkoittaa ainakin seuraavia:


title: Kaarlo Koskimies

text: Kaarlo Koskimies voi tarkoittaa ainakin seuraavia henkilöitä:


title: Abdellatif Kechiche

text: Abdellatif Kechiche (s. 7. joulukuuta 1960 Tunis, Tunisia) on tunisialaisranskalainen elokuvaohjaaja, näyttelijä ja käsikirjoittaja. Hänet tunnetaan muun muassa ohjaamastaan elokuvasta "", josta hänet palkittiin Cannesin elokuvajuhlien Kultaisella palmulla vuonna 2013.


title: Camille Lepage

text: Camille Lepage (28. tammikuuta 1988 Angers, Ranska – 11. toukokuuta 2014 Bouar, Keski-Afrikan tasavalta) oli ranskalainen valokuvaaja. Hän oli ensimmäinen vuonna 2012 alkaneen Keski-Afrikan kriisin yhteydessä surmansa saanut länsimainen toimittaja.


title: Camille Lepage

text: Lepage opiskeli journalismia Utrechtissa ja Southamptonissa, jonka jälkeen hän toimi valokuvaajana Egyptissä, Etelä-Sudanissa sekä Keski-Afrikan tasavallassa. Lepagen kuvia julkaisivat muun muassa The Guardian, Le Monde ja The Washington Post -sanomalehdet sekä BBC. Keski-Afrikan tasavallassa syksystä 2013 lähtien työskennellyt Lepage löydettiin ammuttuna Bouarin kaupungin lähistöltä toukokuun 12. päivänä 2014. Hän oli edellisen kerran ollut yhteydessä ulkomaailmaan Twitterin välityksellä 6. toukokuuta. Ranskan viranomaiset luonnehtivat Lepagen kuolemaa "salamurhaksi", jolla viitataan siihen, että hänet olisi haluttu surmata tarkoituksella.


title: Granodioriitti

text: Granodioriitti on graniittia muistuttava syväkivilaji, joka sisältää plagioklaasia, kalimaasälpää, kvartsia ja sarvivälkettä tai biotiittia. Granodioriitti eroaa graniitista siten, että granodioriitissa on plagioklaasia enemmän kuin kalimaasälpää, graniitissa kalimaasälpää on enemmän kuin plagioklaasia. Granodioriitti on Suomessa yleinen kivilaji. Yleissävyltään granodioriitit ovat tummempia johtuen esimerkiksi mustasta sarvivälkkeestä.


Granodioriitti


title: Maluša

text: Maluša Ljubetšanka tai Malfrida ( (muinaisnorjaksi: Málfríðr) (noin 940/944 - noin 1020) tunnetaan historiassa Kiovan suuriruhtinatar Olgan orjattarena sekä suuriruhtinas Svjatoslavin jalkavaimona. Nestorin kronikan mukaan hän oli (Novgorodin sijaishallitsija) Dobrynjan sisko sekä Vladimir Suuren äiti. Norjalaisten saagojen mukaan hän oli pyhimys, joka eli yli 100 vuotta ja hänet oli tuotu luola-asunnostaan palatsiin ennustamaan tulevaisuutta. Hän oli ilmeisesti varjagisukua.


title: Maluša

text:
Kronikoissa ei mainita Malušan sukujuurista, minkä vuoksi 1800-luvulla venäläiset ja ukrainalaiset historioitsijat laativat erilaisia selityksiä hänen sukujuuristaan ja nimestään. Lupaava kronikoiden tutkija ja kielitieteilijä Alexei šahmatovin mielestä hän oli Mstiša Sveneldovitšin tytär. Mstiša oli
varjagisotapäällikkö Sveinaldin poika. Hänen mielestään Maluša oli slaavilaistettu versio muinaisskandinaavisesta nimestä Malfried. Nestorin kronikan mukaan eräs Malfried kuoli vuonna 1000. Hän olisi siten kuollut samaan aikaan Rognedin kanssa. Rogned oli Vladimirin vaimo, minkä vuoksi historioitsija olettivat, että Malfried olisi ollut ollut hallitsevan ruhtinaan läheinen sukulainen kenties hänen vaimo tai äiti.


title: Pompeji (elokuva)

text: Pompeji "(Pompeii)" on vuonna 2014 ensi-iltansa saanut Paul W. S. Andersonin ohjaama katastrofielokuva. Sen pääosissa ovat Kit Harington, Emily Browning, Carrie-Anne Moss, Adewale Akinnuoye-Agbaje, Jessica Lucas, Jared Harris ja Kiefer Sutherland.


title: Opintokeskus

text: Opintokeskus on yksityinen aikuisoppilaitos, joka toimii vapaan sivistystyön kentällä. Opintokeskuksen taustajärjestö voi olla puolue, ammattiliitto tai sitoutumaton kansalaisjärjestö.


title: Opintokeskus

text: Opintokeskuksen koulutukset kumpuavat taustajärjestöjen tarpeista ja intresseistä. Koulutus voi olla kurssimuotoista tai opintokerhoja. Opintokeskukset edistävät elinikäistä oppimista, aktiivista kansalaisuutta ja hyvinvointia sekä demokratian ja kansalaisyhteiskunnan toimintaa.


title: Opintokeskus

text: Suomessa on 11 opintokeskusta, joiden koulutuksiin osallistuu vuosittain yli 350 000 ihmistä. Opintokeskukset ovat järjestäytyneet ja niiden etua valvoo Opintokeskukset ry.Lähde


title: Charles Huntziger

text: Charles Léon Clément Huntziger (25. kesäkuuta 1880 Lesneven, Finistère – 12. marraskuuta 1941 lähellä Le Vigania, Gard)) oli toisessa maailmansodassa palvellut ranskalainen kenraali. Hänet muistetaan parhaiten Ranskan antautumista merkinneen aseleposopimuksen allekirjoittamisesta Ranskan edustajana kesäkuussa 1940.


title: Charles Huntziger

text: Huntziger oli valmistunut upseeriksi Saint-Cyrin sotilasakatemiasta vuonna 1900. Ensimmäisen maailmansodan loppuvaiheessa hän toimi Balkanilla kenraali Louis Franchet d’Espèreyn komentamien ympärysvaltojen joukkojen operaatiojohtajana. Vuodesta 1933 hän oli Ranskan joukkojen komentajana Syyriassa ja vuodesta 1938 sotaneuvoston jäsenenä.


title: Charles Huntziger

text: Saksan hyökätessä Ranskaan vuonna 1940 Huntziger toimi Ranskan 2. armeijan komentajana. Hän johti Ranskan valtuuskuntaa, joka allekirjoitti aselevon Rethondesissa Compiègnen lähellä. Pierre Lavalin pyynnöstä Huntziger ryhtyi syyskuussa 1940 Vichyn hallituksen sotaministeriksi. Hän allekirjoitti toukokuussa 1941 niin sanotut Pariisin pöytäkirjat, jotka antoivat Saksan armeijalle laajat valtuudet toimia Ranskan Välimeren-siirtomaissa, kuten Syyriassa. Heinäkuussa 1941 hän kumosi amiraali François Darlanin kanssa määräyksen, joka kielsi ranskalaisia sotilaita palvelemasta ulkomailla, ja mahdollisti näin Ranskalaisten vapaaehtoisten legioonan perustamisen. Huntziger kuoli lento-onnettomuudessa saman vuoden marraskuussa ollessaan palaamassa tarkastusmatkalta.


title: Tennispallo

text: Tennispallo on urheiluväline, pallo jota käytetään tenniksessä. Tennispallo on halkaisijaltaan noin 6,7 senttimetriä. Virallisissa urheilutapahtumissa tennispallo on keltainen tai valkoinen. Tennispallossa on kerros kumia, ja sen sisällä on paineistettua ilmaa. Päällimmäinen kerros on huopaa.


title: Tennispallo

text:
Kansainvälinen tennisliitto ITF on asettanut pelivälineiksi hyväksyttäville tennispalloille seuraavat vaatimukset:
Pallot, joilla pelataan tenniksen sääntöjen mukaisia turnauksia, täytyy olla nimettyjä virallisella ITF list of approved balls -luettelossa, jonka ITF julkaisee.


title: Tennispallo

text: Kolme eri pallotyyppiä ovat tenniksen pelisäännöissä hyväksyttyjä, kuitenkin seuraavasti:


title: Turun vesilaitosmuseo

text: Turun vesilaitosmuseo on Turussa Halistenkosken kupeessa sijaitseva erikoismuseo, joka tallentaa moderniin vesihuoltoon liittyvää esineistöä, kirjallisuutta ja kuvamateriaalia. Museo on perustettu vuonna 1998 Turun vesilaitoksen vanhaan osaan, joka rakennettiin 1920-luvulla. Museon näyttelyt sijaitsevat entisissä kemikalointisalin ja laboratorion tiloissa, joiden alkuperäiset toiminnot ovat siirtyneet vuonna 1954 valmistuneeseen nykyiseen päärakennukseen. Museon näyttelyt kertovat puhtaan veden merkityksestä ihmisille sekä siitä, miten vettä on hankittu ja puhdistettu Turussa 1800-luvun lopulta lähtien. Turun vesilaitosmuseo on modernin vesihuollon tallentajana ja esittelijänä ainutlaatuinen Suomessa.


title: G-A-Y

text: G-A-Y on lontoolainen yökerho, joka on vuodesta 2008 asti toiminut Heaven-klubin tiloissa Charing Crossin rautatieaseman alapuolella. Aiemmin se toimi Lontoon Astoria-teatterissa.


title: G-A-Y

text: G-A-Y sai alkunsa vuonna 1976 Astoria-klubin alakerrassa järjestetyistä "Bang!" -tapahtumista. Vuosien myötä klubi-illat laajenivat ja muuttivat Astorian pääsaliin, ja 1990-luvun alussa niiden nimeksi vakiintui G-A-Y. Yökerhon nimellä on julkaistu kaksi kokoelmalevyä vuonna 2000 ja 2013. Vanhemmalla levyllä esiintyy muun muassa Spice Girls, Kylie Minogue ja Bananarama. Uudemmalla levyllä kuullaan yli 50 artistia, esimerkiksi Madonna, Lady Gaga, Rihanna ja Rita Ora.


title: G-A-Y

text: Edellä mainitut artistit ovat myös esiintyneet G-A-Y -klubilla, ja heidän lisäkseen suuri joukko muita tunnettuja nimiä. Lokakuussa 2013 Lady Gaga herätti kohua vilauttamalla alapäätään konserttia seuraamaan tulleelle yleisölle.


title: CJ E&M

text: CJ E&M Music and Live (tai Music·Live, aikaisemmin tunnettu nimellä Mnet Media) on eteläkorealainen levy-yhtiö, joka sijaitsee Soulissa. Kyseisen yhtiön alla on monia tunnettuja eri artisteja kuten Lee Hyori, SG Wannabe, SeeYa, T-ara CNBLUE ja F.T. Island. CJ E&M on osa CJ Group-konsernia.


title: The Walking Dead: Season Two

text: The Walking Dead: Season Two on Telltale Gamesin kehittämä ja julkaisema graafinen seikkailupeli, joka julkaistiin vuonna 2013 usealle eri alustalle. Peli perustuu samannimiseen sarjakuvaan ja on jatkoa alkuperäiselle "The Walking Deadille".


title: The Walking Dead: Season Two

text: Peli koostuu viidestä eri jaksosta, joista ensimmäinen, "All That Remains" julkaistiin 17. joulukuuta 2013.


title: The Walking Dead: Season Two

text:
Pelin toinen kausi seuraa ensimmäiseltä kaudelta tuttua Clementineä, kauden sijoittuessa noin 2 vuoden päähän Leen kuolemasta. Clementine tapaa matkan aikana useita uusia henkilöitä, joista tärkeimpiä Luke, nuori ja ketterä yrittäjä, Nick, Luken hyvä ystävä, Rebecca, raskaana oleva nainen, Sarah, ahdistushäiriöstä kärsivä tyttö, Carver, erään kommuunin pahansuopa johtaja, Jane, nuori, selviytymisestä hyvin tietävä nainen, Mike, hyväntahtoinen tummaihoinen mies, Alvin Jr., Rebeccan lapsi sekä Arvo, nuori venäläinen poika. Clementinen tavoin Kenny, Christa ja Omid tekevät paluun ensimmäiseltä kaudelta. "400 Days" -lisäosan Bonnie ja Tavia esiintyvät myös tällä kaudella, ja pelaajien päätöksistä riippuen myös Vince, Wyatt, Shel, Becca ja Russell voivat esiintyä osana toista kautta.
Toisen kauden ensimmäinen episodi alkaa muutama kuukausi Leen kuoltua. Clementine on löytänyt Omidin ja Christan, ja matkaa heidän kanssaan 400 Days:tä tuttuun Gil's Pitstoppiin, nyt jo hylättynä. Omid ja Christa keskustelevat heidän lapsensa nimestä humoristisesti, ja Omid antaa Clementinen mennä peseytymään naistenhuoneeseen. Ei aikaakaan, kun Clementinen yllättää nuori nainen Clementinen yrittäessä piileskellä tältä. Nuori nainen, Michelle, uhkaa Clementineä tämän omalla aseella ja vaatii tätä antamaan tämän hatun hänelle. Omid kuulee uhkailun, ja yrittää lähestyä Michelleä hiljaa, kuitenkin siinä epäonnistuen. Omidin avaama ulko-ovi sulkeutuu, ja Michelle ampuu Omidia rintaan, tappaen tämän. Christa ryntää sisään, ja ampuu armoa anelevan Michellen. Christa asettuu kuolevan miehensä rinnalle, itkun saattelemana.


title: The Walking Dead: Season Two

text: 16 kuukautta Omidin kuolemasta Christa ja Clementine jatkavat matkaansa. Christa ei halua puhua Clementinen yrityksistä huolimatta. Vähän ajan päästä Christa lähtee etsimään kuivia puita nuotioon, kunnes rosvot piirittävät hänet. Clementine lähtee auttamaan Christaa, mutta molemmat päätyvät lopulta eri suuntiin. Clementine päätyy paon lopuksi jokeen, joka vie hänet toiselle puolelle rantaa. Clementine löytää koiran, Samin, jonka omistajat ovat kuolleet. Löydettyään tölkkipapuja Sam käy Clementinen kimppuun, ja hän joutuu tappamaan koiran. Sam kuitenkin ehti purra Clementinelle syvän haavan tämän käteen.


title: The Walking Dead: Season Two

text: Clementine harhailee metsässä, kunnes on vähällä pyörtyä. Zombit ovat saavuttamassa tätä, kunnes kaksi selviytyjää, Pete ja Luke, löytävät hänet. Luke kantaa Clementineä siihen asti, kunnes tajuaa että tätä on purtu. Clementine yrittää vakuuttaa kaksikkoa että kyseessä oli koira, mutta ainoastaan Pete uskoo tätä. Clementine pyörtyy, ja hetken päästä hän herää mökin vierestä, useamman selviytyjän kanssa. Ihmiset miettivät mitä tehdä tytön kanssa, ja laittavat hänet tilapäisesti varastoon. Clementine tajuaa tilanteen, ja lähtee etsimään talosta tarvikkeita, jolla saa haavansa ommeltua. Sisältä Clementine löytää nuoren tytön, Sarahin, jonka kanssa voi hieroa ystävyyttä tai ei, valintojen mukaan. Clementine löytää tarvitsemansa ja menee takaisin vajaan ompelemaan haavansa. Ommeltuaan haavan kulkija hyökkää Clementinen kimppuun, jonka tämä selättää nopeasti. Luke ja muut avaavat vajan oven ja ottavat Clementinen sisään mökkiin. Carlos, ryhmän lääkäri ja Sarahin isä, tarkastelee Clementinen haavaa ja sanoo olevansa pettynyt Clementinen toimintaan.


title: The Walking Dead: Season Two

text: Aamulla Clementine, Pete ja tämän siskonpoika Nick lähtevät rannalle kalastamaan, mutta kohtaavat useita ruumiita. Ryhmä tajuaa, että kuolleiden takana on ihminen. Hetken viivyttyään rannalla kulkijat saavuttavat joukon ja pelaajan päätöksestä Clementine voi lähteä joko Peten tai Nickin kanssa pakoon. Peteä purraan joka tapauksessa, pelaajan päätöksestä riippumatta. Episodi päättyy valintaan.


title: The Walking Dead: Season Two

text: Pelaajan valinnoista riippuen Clementine karkaa rannalta Peten tai Nickin kanssa. Mikäli Clementine pakeni Peten kanssa, kaksikko piiloutuu hylättyyn asuntoautoon. Pete toteaa Clementinelle että hänen aikansa on ohi, eikä jalan amputoinnistakaan ole hyötyä. Yön yli nukuttuaan kaksikko pakenee, mutta Pete uhrautuu kulkijoille Clementinen paetessa. Mikäli pelaaja karkasi Nickin kanssa, Nick päätyy väestönsuojaan juomaan. Nick saattaa tarjota Clementinelle juotavaa, ja ylistää Peteä tälle. Clementine saa puhuttua Nickille järkeä ja kaksikko pääsee lähtemään karkuun, yön yli jälleen nukuttuaan. Nick jää kuitenkin taakse suojaamaan Clementineä.


title: The Walking Dead: Season Two

text: Clementine palaa mökille, jossa Carlos ja Rebecca, raskaana oleva nainen, ovat huolissaan. Kaksikko lähtee etsimään Nickiä, Rebecan miestä Alvinia sekä kadonnutta Lukea. Clementine jää taloon Sarahin kanssa, ja huomaa pian, että vieras mies kävelee sisään mökkiin. Mies esittäytyy William Carveriksi, ja Clementine voi halutessaan puhua tälle totta tai valehdella. Carver kertoo, että hänen kommuunistaan karanneet ihmiset on löydettävä, ja lähtee tutkimaan mökkiä Clementinen vastusteluista huolimatta. Sarah piilottelee Carverilta parhaansa mukaan, mutta Carver löytää maasta pian Sarahin ottaman kuvan itsestään. Carver varoittaa Clementineä uusista ystävistään, ja sanoo, että he eivät ole sitä miltä näyttävät.


title: The Walking Dead: Season Two

text: Carlos ja muut ryhmän jäsenet, myös kadonneet Alvin, Nick ja Luke, palaavat mökkiin, ja Clementine kertoo mitä tapahtui. Ryhmä päättää lähteä pakoon mökistä, ja löytävät Peten kuolleena. Peteä on ammuttu päähän, jottei tämä muuttuisi zombiksi. Nick masentuu näkemästään, mutta ryhmä jatkaa silti matkaansa. Ryhmä kohtaa muutaman päivän kävelyn saattelemana sillan, jota Luke ja Clementine lähtevät ylittämään. Kulkijoiden taistelun jälkeen kaksikko kohtaa miehen, Matthewin, joka sanoo että lähistöllä on hiihtomaja nimeltään Moonstar Lodge. Yhtäkkiä Nick ampuu Matthewin kuoliaaksi, ja väittää että tämä uhkasi kaksikkoa. Ryhmä löytää toisen mökin, jossa Matthew asusti tilapäisesti. Ryhmä vaihtaa muutaman sanan Nickin kanssa, kunnes kulkijat jälleen saavuttavat ryhmän. Clementine ja muut suuntaavat kohti hiihtomajaa.


title: The Walking Dead: Season Two

text: Hiihtomajassa Luke pyytää Clementineä tarkistamaan selustan, ja tämä huomaa pian valon välkkyvän horisontissa. Muut ihmiset saavat muuta ajateltavaa; hiihtomaja ei ollutkaan tyhjillään. Clementine menee katsomaan tilannetta, ja huomaa iloisen yllätyksen; Kennyn. Kenny, ja hiihtomajan omistaja Walter toivottavat ihmiset sisään. Clementine ja Kenny puhuvat keskenään kokemastaan, ja selviää, että Kennyn löysi Savannahista Sarita -niminen nuori nainen, joka myös asuu hiihtomajassa. Ennen pitkää ihmiset löytävät hiihtomajan edustalta nuoren naisen, lisäosasta tutun Bonnien, jolle ryhmä antaa tarvikkeita. Sisälle päästyään Clementine huomaa valokuvan Walterista ja Matthewista, ja tajuaa, että Matthew oli Walterin poikaystävä. Myös, Clementinen mukaan ottama veitsi, joka kuului Matthewille, on kadonnut tämän laukusta.


title: The Walking Dead: Season Two

text: Clementine ja Nick löytävät Walterin terassilta veitsen kanssa. Walter raivostuu Nickille, ja Clementine voi vakuuttaa Matthewin kuoleman olleen vahinko. Hiihtomajan hälytysjärjestelmä alkaa yhtäkkiä soida ja paikka täyttyy kulkijoista. Selviytyjät saavat suurimman osan tapettua, mutta Nick joutuu kulkijan kynsiin. Clementinen sanavalinnoista riippuen Walter voi pelastaa Nickin, tai jättää tämän kuolemaan. Yhtäkkiä yllättävältä taholta tulee apua kulkijoiden tappoon; Carver, aikaisemmin tavattu Bonnie ja muita Carverin ryhmään kuuluvia ihmisiä ilmaantuu paikalle metsästä. Carver pakottaa ihmiset sisään hiihtomajaan, mutta Kenny, Luke, Rebecca, Alvin ja Clementine ovat ehtineet piiloon Carverilta.


title: The Walking Dead: Season Two

text: Clementine voi joko paljastaa itsensä Carverille tai lähteä etsimään Kennyä ja Lukea. Valinnasta huolimatta Carver pahoinpitelee Carlosin, tivaten Rebecan olinpaikkaa. Selviää myös, että raskaana olevan Rebecan lapsi on todellisuudessa Carverin. Kenny yrittää ulkoa käsin ampua uusia tulokkaita, tappaen yhden Carverin miehistä ja haavoittaen Carveria. Kostoksi Carver tappaa Walterin ja, pelaajan valinnoista riippuen, Alvinin. Lopulta, uusien uhrien välttämiseksi, Kenny luovuttaa ja Carver saa loput ihmiset haltuunsa. Carver toivottaa heidät tervetulleiksi ryhmäänsä. Episodi päättyy tähän.


title: The Walking Dead: Season Two

text: Episodi alkaa, kun Clementinen ryhmä matkaa pakettiauton takaosassa Carverin kaappaamina. Kenny ehdottaa, että ryhmän tulisi paeta, mutta Carlos toruu tätä. Pelaaja voi olla Kennyn kanssa samaa mieltä. Pian kuitenkin ovi avautuu, ja lisäosasta tuttu Tavia, sekä muita kommuunin jäseniä ovat heitä vastassa. Jos Alvin pelastui viime jaksossa, Carver vie tämän toimistoonsa, pois muiden luota. Tavia pakottaa muun ryhmän heille varattuun tilaan, ja Carver kertoo, että he tulevat tekemään töitä hänelle. Carver myös ilmoittaa, että heidät kaikki on anteeksiannettu teoistaan. Huoneessa on myös muita ihmisiä; Mike, Jane, ja zombinpuremasta selviytynyt Reggie, jonka käsi on amputoitu. Reggie on hankkinut itselleen huonoa ja kömpelöä mainetta, ja yrittää parhaansa mukaan hyvittää virheensä.


title: The Walking Dead: Season Two

text: Aamulla ihmiset ryhtyvät töihin, ja Sarah ja Clementine puhuvat Carverin kuullen toisilleen, keskeyttäen tämän. Rangaistuksena Carver käskee Carlosta lyömään tytärtään, joka lyönnin seurauksena järkyttyy pahoin. Myöhemmin Clementine, Sarah sekä Reggie saavat tehtäväkseen puuhastella kasvihuoneella. Sarah ei järkytykseltään kuitenkaan saa paljoa aikaan, ja Carver suuttuu Reggielle tämän huonosta vahtimisesta. Carver työntää tyttöjen nähden tämän alas katolta.


title: The Walking Dead: Season Two

text: Clementine määrätään kuljettamaan tavaraa Mikelle ja Kennylle, jotka ovat kuitenkin käsirysyssä toisessa talossa. Zombit hyökkäävät taloon sisään, mutta ne saadaan hoidettua nopeasti. Troy, Carverin vartija, vihastuu entisestään Clementinelle. Luke, joka katosi viime jaksossa, löytää Clementinen ja muut; ongelmaksi koituu kuinka he pääsevät huomaamattomasti pois kommuunista. Lukella on kuitenkin ylimääräinen radiopuhelin.


title: The Walking Dead: Season Two

text: Clementine joutuu Carverin puhutteluun, ja mikäli Alvin on yhä hengissä, Carver sanoo pahoinpidelleensä tämän koska hän tappoi erään kommuunin jäsenistä. Muu ryhmä tajuaa tilanteen vakavuuden, ja myös sen, että pois on päästävä nopeasti. Clementine lähetetään varastamaan radiopuhelin kommuunin sisäpuolelta, ja tämä onnistuu saamaan sellaisen. Aamulla tilanne pahenee kuitenkin entisestään, kun Carver löytää Luken ja tajuaa ryhmän aikeet. Carver hakkaa varoitukseksi Kennyn miltei kuoliaaksi, ja Bonnie toteaa, että heidän on lähdettävä jo tänään.


title: The Walking Dead: Season Two

text: Kenny lopulta herää, ja Clementine lähetetään avaamaan toimiston radio, jotta vartijat saataisiin hämilleen. Myös zombit alkavat piirittää kommuunia. Toimistossa oleva Alvin lopulta ammutaan, mikäli tämä pelastettiin. Clementine saavuttaa muut, joita Carver jälleen piirittää. Valinnoista riippuen Clementine voi ampua Carveria lamaannuttaen tämän. Carver halveksuu ryhmää, ja Kenny tappaa tämän raa'asti vasaralla, jota Clementine voi jäädä katsomaan. Ryhmä saapuu lopulta ulos, jossa koko piha on täynnä kulkijoita. Jane näyttää ryhmälle, kuinka selviytyä tilanteesta ja ryhmä hajaantuu pienempiin ryhmiin, joutuen erilleen toisistaan. Yhtäkkiä kuitenkin kommuunin vartijat alkavat ampua huomaamattaan zombien seassa kulkevia ihmisiä, ja Carlos saa osuman. Zombit haistavat hänen verensä ja tappavat tämän, joka saa Sarahin kauhun valtaan. Tämä lähtee juoksemaan zombien sekaan. Clementine puolestaan saa pelin viimeisen valinnan; amputoidako juuri pureman saaneen Saritan käden vai tappaako häntä juuri purrut zombi. Episodi päättyy valintaan.


title: The Walking Dead: Season Two

text: Jakso alkaa, kun Sarita pyörtyy. Kenny saapuu paikalle nopeasti, ja alkaa syyttää Clementineä tilanteesta. Mike käskee Kennyä pakenemaan kanssaan, ja Sarita lähtee tämän mukaan riippuen pelaajan valinnoista.


title: Victor Andrade

text: Victor Andrade Santos (s. 30. syyskuuta 1995) on brasilialainen jalkapalloilija, joka edustaa Portugalin Primeira Ligassa pelaavaa Vitória Guimarãesia lainalla saman sarjan Benficasta. Andraden pelipaikka on hyökkääjä.


title: Victor Andrade

text: Andrade edusti vuonna 2007 Benfican nuorten joukkuetta, mutta palasi samana vuonna takaisin kotimaahansa. Andrade debytoi vain 16-vuotiaana kesäkuussa 2012 Série A:ssa tultuaan vaihdosta kentälle Fluminensea vastaan Santosin paidassa. Samana vuonna hän saavutti Santosin riveissä myös Recopa Sudamericanan voiton. Monen suurseuran tavoiteltua Andradea Santos asetti tälle yli 60 miljoonan euron siirtohinnan. Kesällä 2014 Andrade kuitenkin palasi takaisin Benficaan, nyt seuran kakkosjoukkueeseen. Seuran edustusjoukkueen paidassa Primeira Ligassa hän debytoi elokuussa 2015 Estorilia vastaan. Mestarien liiga -debyyttinsä Andrade teki saman vuoden lokakuussa Galatasarayta vastaan. Helmikuussa 2016 Andrade siirtyi lainalla Primeira Ligan Vitória Guimarãesiin.


title: Victor Andrade

text: Andrade on pelannut myös Brasilian alle 20-vuotiaiden maajoukkueessa.


title: Victor Andrade

text: Seurajoukkuetasolla


title: BINAP

text: BINAP eli 2,2'-bis(difenyylifosfino)-1,1'-binaftyyli (CHP) on orgaaninen yhdiste, joka kuuluu organofosfiineihin. BINAPia käytetään ligandina useissa asymmetrisissä synteeseissä käytettävissä katalyyteissä.


title: BINAP

text: Huoneenlämpötilassa BINAP on valkoinen kiinteä ja kiteinen aine. Yhdiste ei liukene veteen, mutta liukenee orgaanisiin liuottimiin kuten alkoholeihin, dietyylieetteriin, bentseeniin, tetrahydrofuraaniin ja dikloorimetaaniin. BINAP on optisesti aktiivinen yhdiste ja sillä on R- ja S-isomeerit, vaikka yhdisteellä ei olekaan asymmetristä kiraliakeskusta. BINAP on yksi yhdisteistä, jotka ovat optisesti aktiivisia johtuen aksiaalisesta epäsymmetriasta.


title: BINAP

text: Optisesti puhdasta BINAP:ia voidaan valmistaa resoluutiolla kamferisulfonihapolla yhdisteen oksidista BINAPO:sta, joka pelkistetään BINAP:iksi trikloorisilaanin avulla. Muita tapoja ovat nikkelikatalysoitu 1,1'-Bi-2-naftolista muodostetun triflaatin reaktio trifenyylifosfiinin kanssa. Reaktiossa vaaditaan katalyytiksi myös jotain emästä ja tyypillisimmin käytetty on DABCO.


title: BINAP

text: BINAP on hyvin usein käytetty kiraalinen ligandi asymmetrisissä reaktioissa. BINAP:in ja ruteenin tai rodiumin komplekseja käytetään katalyytteinä asymmetrisissä vedytysreaktioissa ja ne ovat hyvin tehokkaita erityisesti allyylisten alkoholien ja α,β-tyydyttymättömien karboksyyliyhdisteiden asymmetrisissä vedytyksissä. Teollisuudessa ruteenin ja BINAP:in komplekseja käytetään runsaasti muun muassa L-mentolin synteesiin. Palladiumin ja BINAP:in komplekseja käytetään katalyytteinä kytkentäreaktioissa, joissa muodostuu uusia hiiliatomien välisiä sidoksia.


title: Wizard (kappale)

text: Wizard on alankomaalaisen DJ-tuottaja Martin Garrixin sekä tuottaja Jay Hardwayn kappale. Se julkaistiin digitaalisesti ladattavana singlenä 2. joulukuuta 2013. Kappale sijoittui Belgiassa kuudennelle, Isossa-Britanniassa seitsemännelle ja Alankomaissa 17. sijalle. Kappaleen sanoittivat sekä tuottivat Martin Garrix ja Jay Hardway.


title: Wizard (kappale)

text: Digitaalinen latausRemixes


title: Nacer Bouhanni

text: Nacer Bouhanni (s. 25. heinäkuuta 1990 Épinal) on ranskalainen maantiepyöräilijä, ajajatyypiltään kirimies. Hän aloitti FDJ-tallissa harjoittelijana 2010 ja edusti samaa joukkuetta ammattilaisena 2011–2014. Kaudesta 2015 alkaen hän ajaa Cofidis-tallissa.


title: Nacer Bouhanni

text: Bouhanni voitti maantieajon Ranskan-mestaruuden 2012. Hän saavutti ensimmäisen etappivoittonsa suuressa ympäriajossa Italian ympäriajon 2014 neljännellä etapilla. Samassa kilpailussa hän voitti vielä kaksi etappia lisää sekä pistekilpailun.


title: Nacer Bouhanni

text: Lähteet: Cyclingbase, Cycling Archives, Pro Cycling Stats


title: Vuoden suomalainen muotiteko

text: Vuoden suomalainen muotiteko -palkinto oli Tekstiili- ja vaatetusteollisuus Finatex ry:n vuosina 2007–2013 myöntämä palkinto taholle, joka on tehnyt kotimaista tekstiili- ja vaatetusalaa tunnetuksi omaperäisellä tavalla. Lisäksi kriteerinä oli, että palkittava teko vahvistaa suomalaisen tekstiili- ja vaatetusteollisuuden imagoa ja saa aikaan myönteistä keskustelua.


Keisari Aleksanteri II julistaa vuoden 1863 säätyvaltiopäivät avatuiksi () on Robert Wilhelm Ekmanin vuosina 1863–1865 maalaama suuri historiamaalaus. Maalaus esittää vuoden 1863 säätyvaltiopäivien avajaistilaisuutta 18. syyskuuta 1863 Helsingin keisarillisen palatsin (nykyinen Presidentinlinna) valtaistuinsalissa. Siihen on kuvattu tunnistettavina huomattava osa säätyvaltiopäiville osallistuneista valtiopäivämiehistä ja yleensä tuon ajan suomalaisista poliittisista vaikuttajista. Maalaus on Suomen taidehistoriassa poikkeuksellinen paitsi aiheensa, myös suuren kokonsa vuoksi.
Öljymaalauksen mitat ovat 420 x 297 senttimetriä.


title: Keisari Aleksanteri II julistaa vuoden 1863 säätyvaltiopäivät avatuiksi

text: Suomen senaatti tilasi maalauksen Ekmanilta 3000 ruplan hinnalla. Ekman valittiin tekijäksi luultavasti siksi, että hän oli maalannut vuonna 1858 vastaavan historiamaalauksen vuoden 1809 Porvoon valtiopäivistä. Hankkeen järjesti senaattori J. V. Snellman. Hän toimi myös yhteyshenkilönä taiteilijan ja tilaajan välillä. Ekman toteutti maalauksen dokumentaarisella tyylillä pieniä yksityiskohtia myöten. Jokainen itsensä kuvaan mukaan halunnut valtiopäivämies sai toimittaa hänelle oman valokuvansa malliksi. Maalausta pidetään arvokkaana nimenomaan historiallisena dokumenttina. Maalauksessa keisarillisen palatsin valtaistuinsali (nykyinen Presidentinlinnan peilisali) on kuvattu jonkin verran todellista suurempana. Ekman lisäsi maalaukseen myös keisarin valtaistuimen yläpuolelle suuren Suomen vaakunan, jota ei tiettävästi ollut esillä alkuperäisessä tilaisuudessa, mutta varovaisuuden vuoksi se on kuvattu kattokruunun taakse häivytettynä.


text: Teoksen omistaa Suomen ritaristo ja aateli, ja sen pysyvä sijoituspaikka on Helsingin Ritarihuoneella. Se sijaitsi alun perin pitkään Ritarihuoneen johtokunnan salissa, mutta siirrettiin vuonna 1932 valiokuntasaliin. Jatkosodan aikana teos irrotettiin kehyksistään ja siirrettiin pommituksilta turvaan Creutz-aatelissuvun omistamaan Malmgårdin kartanoon Pernajalle. Teoksesta on teetetty jäljennös, joka on näytteillä Ritarihuoneella silloin kun alkuperäistä lainataan muualla järjestettäviin näyttelyihin.


text: Maalaus esittää sitä hetkeä, jolloin Venäjän keisari Aleksanteri II lukee valtiopäivien avajaispuheen. Valtaistuinkorokkeella keisarista vasemmalle ovat kreivi Aleksandr Adlerberg sekä suuriruhtinaat Aleksei Aleksandrovitš ja Nikolai Konstantinovitš, keisarista oikealle Venäjän ulkoministeri Aleksandr Gortšakov sekä suuriruhtinaat Aleksanteri Aleksandrovitš ja Vladimir Aleksandrovitš. Vasemmalla puolella salia ovat aatelin edustajat, etummaisena maamarsalkka Johan Mauritz Nordenstam vieressään kenraalikuvernööri Platon Rokassovski. Nordenstamin maamarsalkan sauvan takana seisoo Ritarihuoneen ensimmäinen kreivi Carl Magnus Creutz. Hänestä vasemmalle ovat eturivissä kreivit Gustaf Armfelt ja Adolf Aminoff sekä selin vapaaherrat August Erik Mannerheim ja Johan Reinhold Munck. Myös Snellman löytyy taulusta kenraalikuvernöörin oikealta puolelta.


text: Oikealla puolella salia ovat pappissäädyn, porvarissäädyn ja talonpoikaissäädyn edustajat puhemiehineen. Valtaistuinkorokkeen edessä oikealla seisoo ministerivaltiosihteeri Alexander Armfelt ja hänen taustallaan on keisarillisen seurueen jäseniä. Armfeltista oikealle seisovat eturivissä arkkipiispa Edvard Bergenheim ja Porvoon piispa Carl Gustaf Ottelin. Heidän välissään taaempana on pöytäkirjasihteeri Cedercreutz. Ottelinista oikealle seisovat edessä selin Johan August von Born ja porvarissäädyn puhemies Robert Isidor Örn. Heistä oikealla eturivissä paperikääröä pitelevä mies on talonpoikaissäädyn puhemies Aukusti Mäkipeska. Eturivissä oikealla katsojaan päin katsova mies on talonpoikaissäädyn edustaja Erik Klami.


text: Kaikkiaan maalaukseen on kuvattu kolmasosa valtiopäiväedustajista. Kaikki maalauksessa esiintyvät miehet tunnetaan nimeltä, mutta lehterille kuvatut naiset ovat pääosin tunnistamattomia. Osan taidehistorioitsijat ovat kyenneet tunnistamaan. Oikeanpuoleisella lehterillä oleva violettipukuinen nainen on Aurora Karamzin.


title: Ulla Hornborg

text: Ulla Lovisa Ulrika Hornborg (29. kesäkuuta 1910 Loviisa – 2000) oli suomalainen ruotsin kielellä kirjoittanut nuortenkirjailija ja kääntäjä.


title: Ulla Hornborg

text: Ulla Hornborgin vanhemmat olivat kaupunginjohtaja Torsten Bogislaus Hornborg (1883–1957) ja Irma Hansson (s. 1884). Hän pääsi ylioppilaaksi 1929 ja työskenteli mainosstilistinä.


title: HMS Cam (K264)

text: HMS Cam (viirinumero K264) oli Britannian kuninkaallisen laivaston vuonna 1944 palvelukseenotettu River-luokan fregatti, joka palveli toisessa maailmansodassa.


title: HMS Cam (K264)

text: Alus tilattiin 13. joulukuuta 1941 G. Brownilta Greenockista osana vuoden 1941 laivasto-ohjelmaa työnumerolla J1513 ja sen köli laskettiin 30. kesäkuuta 1942 telakkanumerolla 226. Alus laskettiin vesille 31. heinäkuuta 1943 ja se otettiin palvelukseen 21. tammikuuta 1944.


title: HMS Cam (K264)

text: Alus siirtyi helmikuussa 1944 Tobermoryyn koeajojen loppuunsaattamiseksi ja varustettavaksi palvelukseen. Sen miehistö sai myös koulutuksensa Tobermoryssä. Alus aloitti palveluksensa läntisen reitin alueella maaliskuussa ja se siirrettiin luoteisen reitin alueelle kuukautta myöhemmin. Toukokuussa alus sijoitettiin Normandian maihinnousuun.


title: HMS Cam (K264)

text: Alus siirrettiin kesäkuussa 15. saattajaryhmään, jonka muuta alukset olivat "HMS Inglis", "HMS Lawson", "HMS Moorsom" ja "HMS Mounsey". Se torjui ryhmän mukana sukellusveneiden aiheuttamaa uhkaa Normandiaan matkanneille saattueille. Alus siirrettiin 12. kesäkuuta ryhmän mukana Plymouthiin, jossa ne muodostivat osan sukellusvenesulusta Plymouthista Triagosiin. Vapauduttuaan heinäkuussa operaatiosta alus palasi saattueiden suojaksi läntisen reitin alaisuuteen.


title: HMS Cam (K264)

text: Pohjanmerellä alus osui elokuussa miinaan, jolloin se kärsi merkittäviä vaurioita. Alus hinattiin tutkittavaksi Tyneen, jossa se poistettiin korjauskelvottomana palveluksesta. Syyskuusta alkaen alus makasi ankkuroituna Tynessä, kunnes se toukokuussa 1945 asetettiin poistolistalle. Alus myytiin 22. kesäkuuta romutettavaksi T. Youngille ja se siirrettiin Sunderlandiin romutettavaksi.


title: Pomarkun vanha kirkko

text: Pomarkun vanha kirkko Pomarkussa on rakennettu vuonna 1802. Kirkon suunnittelusta ja rakentamisesta vastasivat tavalliset talonpojat. Perimätiedon mukaan rakennustyöstä vastasivat Huhdanmäen isäntä ja Heikki Lintula Kullaalta sekä Iso-Savon isäntä Pomarkusta apunaan joukko muita paikallisia talollisia ja heidän renkejään. Kirkko on kopio Lintulan Kauvatsalle Per Wilhelm Palmrothin piirustusten pohjalta vuonna 1800 rakentamasta Kauvatsan vanhasta kirkosta lukuun ottamatta tornin yläosan muotoa. Kirkkon ulkoseinät saivat lautaverhoilun vasta vuonna 1838. Sitä ennen seinä hirret olivat verhoilemattomat. Kirkon sisäseinät laudoitettiin vuonna 1854 Jaakko ja Iisakki Marttilan johdolla jonka jälkeen leväsjokelainen Henrikki Lilja maalasi sisäseinät valkoisiksi sinisin koristein.


title: Pomarkun vanha kirkko

text:
Kirkon ratkaisuissa poikkeavaa on alttarin sijainti pohjoisen puoleisella sivuseinällä ja kellotornin sijainti sitä vastapäätä eteläisellä sivustalla. Nykyisin alkuperäinen saarnatuoli toimii lukupulpettina ja alttarin yläpuolella on uusi, evankelistojen kuvilla varustettu saarnatuoli. Kirkossa ei ole lainkaan alttaritaulua mutta peräseinällä on suuri puinen krusifiksi. Kirkon ovella oleva vaivaispoika on Artturi Kasevan veistämä ja peräisin 1920-luvulta.
Kirkko on 1800-luvun alkupuolen puukirkoista eräs alkuperäisimpänä säilyneitä esimerkkejä. Uuden kirkon valmistuttua vanha ja osin huonokuntoinenkin, kansalaissodassa vaurioitunut kirkko aiottiin purkaa, mutta Heikki Klemetin aloitteen johdosta aikeista luovuttiin. Nykyisin Museovirasto tukee kirkon ylläpitoa ja muun muassa sen paanukate on uusittu ainakin vuosina 1935 ja 1976. Kirkko on niin sanottu autiokirkko ja nykyisin käytössä vain kesäisin.


title: Gwich’init

text: Gwich'init ovat Kanadan Luoteisterritorioiden ja Yukonin sekä Yhdysvaltojen Alaskan alueella asuva intiaanikansa. Heitä on arviolta noin 2 900. Gwich'inin kieli kuuluu athabasca-kieliin ja sillä on noin 370 puhujaa Kanadassa ja 200 Yhdysvalloissa. Pohjois-Amerikan intiaanikansoista gwich'init asuttavat kaikkein pohjoisimpia seutuja.


title: Gwich’init

text: Gwich'init törmäsivät eurooppalaisiin ensimmäisen kerran 1700-luvun lopulla. Enemmissä määrin eurooppalaisia alkoi tulla alueelle vuosina 1806–1836. Eurooppalaiset olivat lähinnä tutkijoita ja turkismetsästäjiä. Eurooppalaisten mukana tuli aseiden ja muiden tavaroiden mukana myös kulkutauteja, joille gwich'ineillä ei ollut vastustuskykyä. Tautien vaikutuksesta gwich'inien määrä putosi alkuperäisestä 5 400:sta noin tuhanteen. Tautien ohella määrän putoamiseen vaikutti myös gwich'inien harjoittama tyttölasten surmaaminen. Vuosisadan toisella puoliskolla paikalle tulivat myös lähetyssaarnaajat, joiden vaikutuksen myötä alkuperäiset tavat ja uskomukset paljolti hävisivät. Kanadan hallinto kiinnostui pohjoisista alkuperäiskansoista vasta 1900-luvun alkupuolella. Ensimmäiset gwich'inejä koskeneet sopimukset laadittiin vuonna 1921. Sopimusten nojalla alkuperäiskansojen oikeuksia vähennettiin taloudellisten korvausten vastineena, joihin lukeutui muun muassa turkistenmetsästysoikeudet. Yhdysvaltojen Alaskassa vastaava sopimus, Alaska Native Claims Settlement Act, astui voimaan vuonna 1971. Sopimuksella gwich'init luopuivat joistakin maaoikeuksistaan rahaa vastaan. Kanadassa gwich'init kuitenkin 1990-luvun puolella vaativat suuria maa-alueita Luoteisterritorioissa ja Yukonissa. 2000-luvun puolella huolenaiheeksi gwich'inien keskuudessa nousivat suunnitelmat öljynporauksesta ja maakaasuputkista heidän alueillaan.


title: Gwich’init

text: Alun perin gwich'init jakautuivat noin yhdeksään heimoon, jotka saatettiin jakaa edelleen pienempiin alueellisiin yksiköihin. Asumismuoto vaihteli heimoittain, osan liikkuessa ja osan pysytellessä aloillaan. Talvella asuttiin puusta ja sammaleesta rakennetuissa taloissa, kun taas muina vuodenaikoina oli käytössä nahoista kyhätyt asumukset. 1900-luvulta lähtien yleistyivät kuitenkin tavallisemmat kiinteät talot. Ruokaa saatiin metsästämällä esimerkiksi karibuja ja hirviä sekä kalastamalla. Turkismetsästys oli myös elinkeinona tärkeä, ja turkiseläimiin kuuluivat esimerkiksi ilves, ahma ja majava. Turkeilla saatiin taas ostettua käyttötavaraa eurooppalaisilta.


title: Gwich’init

text: Perinteiseen uskoon kuuluivat erilaiset henget, aaveet, yliluonnolliset olennot tähdissä ja kuussa sekä esimerkiksi erilaiset paikallisissa järvissä asuvat hirviöt. Gwich'init uskoivat myös uudelleensyntymiseen. Lähetyssaarnaajien tulon myötä suuri osa heistä kääntyi anglikaanisuuteen tai katolilaisuuteen, mutta perinteistä uskoa harjoitetaan yhä.


title: Juhani Kyläkallio

text: Reino Juhani Kyläkallio (s. 1930) on suomalainen oikeustieteilijä. Hän on ollut Helsingin yliopiston siviilioikeuden apulaisprofessori 1967–1969 ja Turun yliopiston siviilioikeuden professori vuodesta 1969. Hän on tutkinut osakeyhtiöitä.


title: Darwin D. Martin House

text: Darwin D. Martin House on arkkitehti Frank Lloyd Wrightin suunnittelema asuintalo Buffalossa, Yhdysvaltojen New Yorkin osavaltiossa. Talo rakennettiin vuonna 1903-1905. Se edustaa Wrightin preeriatyyliä parhaimmillaan.


title: Darwin D. Martin House

text: Wright suunnitteli talon Larkin-yhtiön johtajalle Darwin D. Martinille. Kokonaisuus koostuu kuudesta rakennuksesta, joihin kuului päärakennuksen lisäksi vierastalo (jossa asui aluksi Martinin sisar), autotalli, puutarhurin mökki, kasvihuone ja pergola. Osa rakennuksista on purettu ja rekonstruoitu jälkeenpäin.


title: Darwin D. Martin House

text: Wright piirsi myös pääkonttorin Martinin johtamalle yhtiölle, Larkin Administration Building.


title: Anna Immonen

text: Anna Immonen (s. 1984) on suomalainen sopraano.


title: Anna Immonen

text: Immonen aloitti musiikin opinnot Keski-Savon musiikkiopistossa 1990 soittiminaan piano ja viulu. Hän opiskeli ensin laulua yksityisesti Mervi Rautiaisen johdolla sekä vuodesta 2004 lähtien Sibelius-Akatemiassa opettajanaan mezzosopraano Eeva-Liisa Saarinen. Immonen valmistui musiikin maisteriksi 2011 Sibelius-Akatemian kirkkomusiikin koulutusohjelmasta sekä 2017 Taideyliopiston Sibelius-Akatemian laulumusiikin aineryhmästä. Hän suoritti laulun A-tutkinnon erinomaisin arvosanoin keväällä 2015. Immonen on opiskellut myös Hochschule für Musik Carl Maria von Weber -musiikkikorkeakoulussa Dresdenissä 2013–2014.. Hän on osallistunut myös monille mestarikursseille opettajinaan muun muassa Olaf Bär, Soile Isokoski, Jorma Hynninen, Hannu Niemelä, Andreas Schmidt ja Jorma Silvasti.


title: Anna Immonen

text: Immonen on laulanut vuodesta 2007 Suomen kanttorikuorossa, myös kuoron solistina, Kuninkaantien muusikot –kokoonpanossa sekä kaudella 2010–2011 Savonlinnan oopperajuhlakuorossa. Hän on esiintynyt useiden kirkkomusiikkiteosten solistitehtävissä, kuten esimerkiksi Mozartin, Faurén ja Dvořakin Requiemit. Immonen on laulanut muun muassa Helsingin kaupunginorkesterin, Helsingin Barokkiorkesterin, sekä Kuopion, Mikkelin ja Kemin kaupunginorkesterien solistina.


title: Anna Immonen

text: Immonen voitti vuonna 2012 Kangasniemen laulukilpailun.


title: Anna Immonen

text: Immosen debyytti Savonlinnan oopperajuhlilla oli kesällä 2014 Taikahuilun Paminan roolissa. Suomen Kansallisoopperassa hän debytoi samana vuonna Figaron häiden kreivitär Almavivan roolissa.


title: Unity Temple

text: Unity Temple on arkkitehti Frank Lloyd Wrightin suunnittelema kirkkorakennus Oak Parkissa, Yhdysvaltojen Illinoisin osavaltiossa. Talo rakennettiin vuonna 1909. Työ kuului Wrightin omiin suosikkeihin. Sen kubistinen rakenne ja paikalla valetun betonin käyttö olivat ennennäkemättömiä tuohon aikaan.


title: Unity Temple

text:
Paikallisella unitaariuniversalistiseurakunnalla oli puinen, 1800-luvulla rakennettu kirkko, joka paloi maan tasalle salaman sytyttämässä tulipalossa vuonna 1905. Wright alkoi suunnitella uutta kirkkoa heti tulipalon jälkeisenä aamuna. Siitä piti tulla riittävän halpa jotta seurakunnalla olisi varaa siihen.
Wright oli itse aktiivinen seurakunnan jäsen ja asui ja työskenteli lähellä kirkkoa. Koska kirkko sijaitsee meluisan kadun varrella, sen kadunpuoleisissa seinissä on mahdollisimman vähän ikkunoita.


title: Kouvolan yhteiskoulu

text: Kouvolan yhteiskoulu oli Kouvolan keskustassa sijaitseva koulu. Rakennuksessa toimivat yläkoulu (luokat 7–9) ja lukio. Oppilaita koulussa oli noin 600.


title: Kouvolan yhteiskoulu

text: Yhteiskoulu aloitti toimintansa 1955, ja nykyinen koulurakennus valmistui vuonna 1963.


title: Kouvolan yhteiskoulu

text: Nykyään yhteiskoulu toimii yläasteena entisen Kankaan koulun tiloissa. Yhteiskoulun lukio toimii Kymen lukon tiloissa. Vuonna 2015 Kouvolan lyseon lukio ja Kouvolan yhteiskoulun lukio yhdistettiin Kouvolan yhteislyseoksi.


title: Kouvolan yhteiskoulu

text: Kouvolan yhteiskoulun perustamisesta tehtiin Kouluhallitukselle 30. maaliskuuta 1954 anomus, joka evättiin. Seuraavana vuonna valtioneuvosto teki päätöksen viisiluokkaisen yhteiskoulun perustamisesta, ja koulun toiminta alkoi 1. syyskuuta 1955. Yhteiskoulu toimi aluksi viidessä paikassa, joista käytetyin oli Sivistys- ja urheilutalo. Kouvolan lyseon saadessa uuden koulurakennuksen otti yhteiskoulu käyttöönsä entisen lyseotalon vuonna 1961.


title: Kouvolan yhteiskoulu

text: Uutta koulurakennusta alettiin rakentaa vanhan lyseon tontille entisen rakennuksen taakse. Yhteiskoulun rakennus vihittiin käyttöön 16. marraskuuta 1963, ja samalla vuonna 1906 rakennettu punahonkainen "puulyska" purettiin.


title: Kouvolan yhteiskoulu

text: Peruskoulu-uudistuksen myötä Kouvolan yhteiskoulu muuttui yksityisestä koulusta kaupungin ylläpitämiksi Salparinteen yläasteeksi ja Kouvonrinteen lukioksi vuonna 1975. Nykyisellä nimellään koulu on toiminut vuodesta 1998 alkaen.


title: Kouvolan yhteiskoulu

text: Yhteiskoulussa syttyi 11. helmikuuta 2014 tulipalo, josta Hätäkeskus sai ilmoituksen kello 11.46. Palo sai alkunsa koulun siipirakennuksesta, josta se levisi myös päärakennukseen. Koulun evakuointi tapahtui ripeästi. Onnettomuustutkintakeskuksen mukaan palo sai alkunsa siipirakennuksen liikuntasalissa olleesta viallisesta sähkökaapelista. Syttymispaikkaa ei olisi tavanomaisissa tarkastuksissa voitu havaita.


title: Kouvolan yhteiskoulu

text: Kesäkuussa päätettiin, ettei koulurakennusta korjata eikä rakenneta uudelleen. Yläkoululaiset siirretään lakkautetun Kankaan koulun ja Oppikujan koulun remontoituihin tiloihin. Lukiolaisten lopullisista tiloista päätetään myöhemmin.


title: Kim Jäämeri

text: Kim Erkki Akseli Jäämeri (s. 5. kesäkuuta 1964 Helsinki) on suomalainen upseeri, kenraaliluutnantti ja Puolustusvoimain strategiapäällikkö 1. kesäkuuta 2017 alkaen. Tätä ennen hän toimi ilmavoimien komentajana.


title: Kim Jäämeri

text: Tasavallan presidentti vahvisti 8. marraskuuta 2013 Jäämeren presidentin esittelyssä valtioneuvoston esityksestä ylennettäväksi kenraalin virkaan 1. tammikuuta 2014 ja määrättäväksi ilmavoimien komentajaksi huhtikuun 2014 alusta. Hänet ylennettiin tuolloin prikaatikenraaliksi ja jo itsenäisyyspäivänä 2014 hän sai kenraalimajurin arvon.


title: Kim Jäämeri

text: Jäämeri valmistui Kadettikoulusta ilmasotalinjalta vuonna 1987. Hän on ehtinyt palvella muun muassa seuraavissa tehtävissä:Jäämeri suoritti yleisesikuntaupseerin tutkinnon vuonna 1999 ja hänet ylennettiin everstiksi vuonna 2006. Jäämeri on naimisissa. Jäämeren isä, reservin kapteeni Kim Jäämeri, on toiminut Vammalan Kirjapainon johtajana.


title: Per Wilhelm Palmroth

text: Per Wilhelm Palmroth (1765–1825) oli ruotsalainen arkkitehti, joka työskenteli Tukholman yli-intendentin virastossa. Hänet tunnetaan lukuisista kirkoistaan, joita Palmroth suunnitteli eri puolelle Ruotsia ja Suomea. Hänen tunnetuimpia töitään ovat Kungsholmin kirkon torni Tukholmassa sekä Kuopion tuomiokirkko.


title: Sirkka Rapola

text: Sirkka Talvikki Rapola (myös Rapola-Kalijärvi, myöh. Poijärvi sekä kirjailijanimi Kaija Vaara, 21. marraskuuta 1905 Pori – 31. heinäkuuta 1997 Helsinki) oli suomalainen kustannustoimittaja, lastenkirjailija ja kääntäjä. Rapolan isä oli opettaja, kansanedustaja Frans Rapola, äiti Agda Olga Esperance Enlund ja veljet isän edellisestä avioliitosta professori Martti Rapola ja juristi Marjos Rapola. Hänen toinen aviopuolisonsa oli tohtori L. Arvi P. Poijärvi.


title: Sirkka Rapola

text: Rapola kirjoitti ylioppilaaksi Porin tyttölyseosta vuonna 1924 ja opiskeli sen jälkeen Helsingin yliopistossa. Elämänuransa hän teki kustannusosakeyhtiö Otavassa, jossa Rapola työskenteli kustannustoimittajana vuodet 1930–1971. Hänen oma tuotantonsa käsittää lasten kuvakirjoja ja mietekokoelmia sekä salanimellä Kaija Vaara julkaistun tyttöromaanin, jonka tapahtumat sijoittuvat 1920-luvun Poriin. Lisäksi Rapola toimitti useita runokokoelmia yhdessä Eino Kauppisen kanssa ja käänsi Otavalle useita kymmeniä teoksia, kuten lasten- ja nuortenkirjallisuutta sekä rikosromaaneja. Hän on suomentanut muun muassa H. C. Andersenin, Susan Coolidgen, Johanna Spyrin, A. J. Croninin ja Agatha Christien tuotantoa sekä Stig Jägerskiöldin Mannerheim-elämäkerran. Hän toimitti myös teatteriaiheisia pakinoita Yleisradiolle 1940- ja 1950-luvuilla.


title: Imperial Hotel (Tokio)

text: Imperial Hotel oli arkkitehti Frank Lloyd Wrightin suunnittelema hotellirakennus Tokiossa. Talo rakennettiin vuonna 1923 ja purettiin 1968. Suunnitelmassa Wright yhdisti japanilaista ja länsimaista arkkitehtuuria. Rakennuksen sisääntuloaula on rekonstruoitu Meiji-museoon.


title: Edo (ohjausvaunu)

text: Edo on VR-Yhtymän käyttämä ohjausvaunu. Edon valmistaja on Transtech. Se kuuluu VR:n vihreään Intercity-kalustoon.


title: Edo (ohjausvaunu)

text: Ohjausvaunullinen juna voi vaihtaa kulkusuuntaansa esimerkiksi pääteasemalla ilman, että veturi siirretään junan keulalle. Tällöin kuljettaja ohjaa Edosta junan perässä työntävää veturia. Yhteensopivia veturisarjoja ovat Sr2 ja Sr3.


title: Edo (ohjausvaunu)

text: Ohjausvaunu edellä ajetaan yleensä Helsingin suuntaan. Ohjausvaunuja käytettiin kaupallisessa liikenteessä ensin rantaradalla.


title: Elizabeth Olsen

text: Elizabeth Chase Olsen (s. 16. helmikuuta 1989 Los Angeles, Kalifornia, Yhdysvallat) on yhdysvaltalainen näyttelijä. Hän on näyttelijä- ja muotisuunnittelijakaksosten Mary-Kate ja Ashley Olsenin nuorempi sisko.


title: Elizabeth Olsen

text: Olsen näytteli pientä roolia televisioelokuvassa "How the West Was Fun" vuonna 1994, jossa hänen siskonsa esittivät pääosaa. Hän aloitti näyttelemisen elokuvissa vuonna 2011 ja teki läpimurtonsa samana vuonna elokuvassa "Martha Marcy May Marlene". Rooli toi Olsenille monia kriitikkopalkintoja ja -ehdokkuuksia. Olsen esiintyi jatkossakin pienen budjetin independent-elokuvissa, kuten "Liberal Arts" (2012), "Kill Your Darlings" (2013) ja "Very Good Girls" (2013), kunnes sai roolin suuremman luokan elokuvasta "Godzilla" (2014). Olsen valittiin vuonna 2014 esittämään sarjakuvahahmo Purppuranoitaa Marvel Cinematic Universen elokuvissa. Hahmo nähtiin ensi kerran "in" (2014) lopussa, jonka jälkeen Olsen on esittänyt hahmoa elokuvissa "" (2015), "" (2016), "" (2018) ja "" (2019).


title: Elizabeth Olsen

text: Olsen syntyi vuonna 1989 Los Angelesissa, Kaliforniassa. Hänen vanhempansa ovat Jarnette Jones ja David Olsen. Hän on nuorina elokuvatähdiksi nousseiden kaksosten, Mary-Kate ja Ashley Olsenin, nuorempi sisko.


title: Dane DeHaan

text: Dane DeHaan (s. 6. helmikuuta 1986 Allentown, Pennsylvania, Yhdysvallat) on yhdysvaltalainen näyttelijä. Hänet tunnetaan muun muassa Jessen roolistaan televisiosarjassa "Terapiassa" sekä rooleistaan elokuvissa "Chronicle", "Kill Your Darlings", "The Place Beyond the Pines" ja "The Amazing Spider-Man 2".


title: Aleksei Šahmatov

text: Aleksei Aleksandrovitš Šahmatov (, 17. kesäkuuta 1864 Narva – 16. elokuuta 1920 Pietari) oli venäläinen kielitieteilijä ja muinaisvenäläisten kronikoiden tutkija.


title: Aleksei Šahmatov

text: Aleksei Šahmatov valmistui Moskovan yliopistosta vuonna 1887, toimi sen dosenttina vuodesta 1890 ja Pietarin yliopiston professorina vuodesta 1910. Hänet nimitettiin Pietarin tiedeakatemian akateemikoksi vuonna 1894. Vuodesta 1906 lähtien hän johti tiedeakatemian venäjän kielen ja kirjallisuuden osastoa.


title: Aleksei Šahmatov

text: Šahmatov on venäjän kielihistorian tutkimuksen perustanlaskija. Teoksissaan "Issledovanija v oblasti russkoi fonetiki" (1894), "K istorii zvukov russkogo jazyka" (1903) ym. hän pyki rekonstruoimaan yhteisvenäläisen kantakielen vertailemalla muinaisia murteita venäjän nykymurteisiin ja muihin slaavilaisiin kieliin historiallisen kielitieteen metodeja käyttäen. Šahmatov pani alulle muinaisvenäläisten kronikoiden tekstikriittisen tutkimuksen ja kehitti tekstikritiikkiä tieteenalana. Teoksissan "Kurs istorii russkogo jazyka" (1909), "Otšerk drevneišego perioda istorii russkogo jazyka" (1915), "Drevneišije sudby russkogo plemeni" (1919), "K voprosu ob obrazovanii russkih naretši i russkih narodnostei" (1899) ym. hän yhdistää kielihistorian itäslaavien ja venäläisten varhaishistorian tutkimukseen. Nykyvenäjän morfologiaa ja syntaksia käsittelevät teokset "Otšerk sovremennogo russkogo literaturnogo jazyka" (1925) ja "Sintaksis russkogo jazyka" (osat 1–2, 1925–1927). Šahmatov tutki myös muita slaavilaisia ja indoeurooppalaisia kieliä, itämerensuomalaisia kieliä ja mordvaa sekä kansatiedettä, folkloristiikkaa ja muinaisvenäläisen kirjallisuuden historiaa.


title: Aleksei Šahmatov

text: Šahmatov johti akateemisen venäjän kielen sanakirjan toimitustyötä vuosina 1891–1916. Hänen johtamastaan tiedeakatemian venäjän kielen ja kirjallisuuden osastosta muodostui venäläisen filologian keskus. Hänellä oli suuri merkitys myös venäjän kielen oikeinkirjoituksen uudistuksessa.


title: Steve Kordek

text: Steve Kordek (26. joulukuuta, 1911 – 19. helmikuuta, 2012) oli amerikkalainen liikemies, joka tunnetaan parhaiten flipperin (pinball) keksijänä.


title: Steve Kordek

text: Kordek kehitti yli sata flipperiä, joista viimeisimmän hän suunnitteli 2003. Kordek työskenteli suunnittelijana mm. Goncolle, Williamsille ja Ballylle.


title: Steve Kordek

text: Kordek kuoli 19. helmikuuta, 2012, 100 vuoden iässä.


title: Jos (täsmennyssivu)

text: Jos voi tarkoittaa:


title: Meir

text: Meir on norjalaisen metalliyhtye Kvelertakin toinen albumi. Sen on julkaissut 25. maaliskuuta 2013 Sony Music Scandinavia Pohjoismaissa, Roadrunner Records muualla maailmassa ja vinyylimuotoisena Indie Recordings -levy-yhtiö. Levyn kansitaiteesta vastaa Baroness-yhtyeen John Dyer Baizley. Levyn on tuottanut Kurt Ballou.


title: Meir

text: Albumi debytoi Suomen virallisen listan sijalla 18, jolla se vietti 2 listaviikkoa.


title: Efanda

text: Efanda () tai "Alfvind" (noin 850- noin 881) oli norjalainen prinsessa 800-luvulla. Hänen ensimmäinen miehensä oli tuntematon ja toinen miehensä oli Novgorodin valtakunnan perustanut varjagiruhtinas Rurik. Hänen pojastaan Igorista tuli Kiovan ruhtinas noin vuonna 882.


title: Efanda

text: Efanda oli Sköldungaättenin norjalaista kuninkaallista sukua (800-luvulta). Hänen nimensä mainitaan historioitsija Vasili Tatištševin tutkimusten mukaan Joakimin kronikassa. Hänestä tiedetään hyvin vähän. Hänen kanssaan rusien valtakuntaan muutti myös hänen vanhempi veljensä Odd Orvar, jonka Novgorodin sloveenit nimesivät slaavilaisittain Olegiksi. Olegista tuli myöhemmin Kiovan ruhtinas.


title: Efanda

text: Efanda sai ilmeisesti vain yhden lapsen eli Igorin, josta tuli myöhemmin Kiovan ruhtinas. Eräiden oletusten mukaan Efandalla olisi ollut ensimmäisestä avioliitosta Hoskuld (ilmeisesti venäläisten kronikoiden mainitsema Kiovan ruhtinas Askold).


title: Ćićarija

text: Ćićarija () on Istrian niemimaan pohjois- ja koillisosassa sijaitseva 45 kilometrin pituinen ja 10–15 kilometrin levyinen vuoristoinen ylänkö. Suurin osa ylängöstä sijaitsee Kroatiassa, mutta sen pohjoisin osa ulottuu Slovenian puolelle. Alueen korkein vuori on Veliki Planik, jonka huippu on 1 272 metrin korkeudella merenpinnasta.


title: Ćićarija

text: Vuoden 2001 laskennan mukaan Ćićarijan väestötiheys oli 7 asukasta neliökilometrillä. Harvaan asutukseen ovat osaltaan johtaneet alueen heikko taloudellinen kehitys, ympäröiviä seutuja ankarampi ilmasto ja karstipitoinen maaperä, johon mitä ilmeisimmin viittaa alueen lempinimi "Halkeamavuoret".


title: Ćićarija

text: Nimi "Ćićarija" on johdettu eteläslaavilaisten kielten sanasta "Čić", jolla nykyään tarkoitetaan Učka-vuorten pohjoispuolella asuvia istrialaisia. Alun perin nimitystä käytettiin seudulla asuneista istroromanialaisista. Etnonyymin uskotaan olevan peräisin istroromanian kielen sanasta "ce "('"mikä"'), joka on semanttisena pohjana myös muille alueen etnonyymeille ("kajkavian murre", "čakavian murre" jne.).


title: Organokatalyysi

text: Organokatalyysi on katalyysin laji, jossa katalyytteinä toimivat metalliyhdisteiden sijaan tyypillisesti molekyylimassaltaan suhteellisen pienikokoiset orgaaniset yhdisteet. Organokatalyyttien tutkimus on herättänyt huomiota erityisesti 2000-luvulla.


title: Organokatalyysi

text: Tyypillisimmät organokatalyytit ovat amiineja tai muita aminoryhmiä sisältäviä yhdisteitä kuten aminohappoja, ureoita, tioureoita tai niiden johdannaisia. Käytettyjä ovat muun muassa kiina-alkaloidit ja proliini. Hyvän enantioylimäärän saavuttamiseksi käytettävä katalyytti on kiraalinen. Organokatalyyttien on todettu olevan tehokkaita muun muassa aldoliadditioissa, Michael-additioissa, Mannich-reaktioissa, Diels–Alder-reaktioissa, vedytyksissä ja epoksidoinneissa. Organokatalyyttien etuna metalliatomeja sisältäviin katalyytteihin on alhaisempi myrkyllisyys, helppo kierrätettävyys, usein alhaisempi hinta ja vedensietokyky. Organokatalyyttien katalyyttinen aktiivisuus on kuitenkin usein alhaisempi kuin siirtymämetallikatalyyteillä, minkä vuoksi reaktioissa tulee saman konversion saavuttamiseksi käyttää suurempaa katalyyttimäärää tai pidempiä reaktioaikoja.


title: Organokatalyysi

text: Tyypillisimmin organokatalyytteinä käytetään nukleofiilisia kiraalisia amiineja. Amiinit toimivat reaktioissa elektronipareja luovuttavina Lewis-emäksinä. Esimerkiksi aldolireaktioissa amiinit muodostavat karbonyyliyhdisteistä helpommin reagiovia enamiineja. Aldolireaktioissa organokatalyyteillä on saavutettu hyvin korkeita saantoja ja jopa 99%:n enantioylimäärä.


title: Organokatalyysi

text: Lewis-happamuuden tai -emäksisyyden lisäksi organokatalyytit voivat toimia myös tavanomaisina happoemäskatalyytteinä eli toimia protonin luovuttajina tai vastaanottajina. Eräissä molekyyleissä on sekä hapan että emäksinen ryhmä. Esimerkkinä tästä ovat aminohapot ja kiina-alkaloidit. Erilaisia funktionaalisia ryhmiä sisältävät orgaaniset yhdisteet toimivat myös tehokkaina faasinsiirtokatalyytteinä.


title: Organokatalyysi

text: Nukleofiilisessa katalyysissä organokatalyytit nopeuttavat reaktiota kovalenttisen sitoutumisen kautta muodostaen reaktiivisempia välivaiheita. Eräät organokatalyytit, erityisesti tioureajohdannaiset, katalysoivat reaktioita myös ilman kovalenttista sitoutumista vetysidoksien muodostumisen avulla. Näillä katalyyteillä on saatu lupaavia tuloksia muun muassa Claisen-toisiintumisissa ja typen ja hiilen väliseen kaksoissidokseen tapahtuvissa additioreaktioissa.


title: Jason Clarke

text: Jason Clarke (s. 17. heinäkuuta 1969 Winton, Queensland, Australia) on australialainen näyttelijä. Hänet tunnetaan muun muassa rooleistaan elokuvissa "Public Enemies", "Zero Dark Thirty", "Laittomat", "The Great Gatsby – Kultahattu" ja "Terminator Genisys".


title: Alexander Paischeff

text: Alexander Paischeff (1. maaliskuuta 1894 Viipuri – 15. marraskuuta 1941 Helsinki) oli suomalainen taidemaalari, kuvittaja ja taidegraafikko.


title: Alexander Paischeff

text: Paischeff opiskeli aluksi syntymäkaupungissaan Viipurin taiteen ystävien piirustuskoulussa 1908–1912 sekä myöhemmin Helsingissä Suomen Taideyhdistyksen piirustuskoulussa ja Taideteollisessa keskuskoulussa 1912–1915. Debyyttinäyttelynsä hän piti Helsingissä vuonna 1914. Sen jälkeen Paischeffin teoksia oli 1930-luvulla esillä Suomen lisäksi myös Neuvostoliitossa, Latviassa, Saksassa, Itävallassa, Unkarissa ja eri Pohjoismaissa. Paischeff kuvasi uransa alkuaikoina lähinnä eläimiä, erityisesti hevosia, mutta siirtyi myöhemmin maisemamaalauksiin, joita hän teki Helsingistä sekä kaupungin ympäristöstä. Akvarellien ja öljymaalausten lisäksi Paischeffin tuotanto käsittää grafiikkaa. Hän kuvitti erilaisia lehtiä ja kirjoja sekä teki myös postikortteja ja opetustauluja. Hän teki yhteistyötä muun muassa venäläissyntyisen Elena Kojinen kanssa.


title: Alexander Paischeff

text: Paischeff toimitti myös Suomen Taiteilijaseuran julkaiseman Kuvataiteilijamatrikkelin toisen laitoksen, joka julkaistiin kaksi vuotta hänen kuolemansa jälkeen nimellä "Suomen Kuvaamataiteilijat". Paischeffin puoliso oli vuodet 1917–1918 taidemaalari ja tekstiilitaiteilija Eva Anttila. Heidän tyttärensä Eila Pajastie tuli tunnetuksi taidekriitikkona.


title: Laittomat

text: Laittomat "(Lawless)" on vuonna 2012 ensi-iltansa saanut John Hillcoatin ohjaama rikoselokuva. Se perustuu Matt Bondurantin romaaniin "The Wettest County in the World". Sen pääosissa ovat Shia LaBeouf, Tom Hardy, Gary Oldman, Mia Wasikowska, Jessica Chastain, Jason Clarke ja Guy Pearce.


title: Laittomat

text: Elokuva sai ensi-iltansa Cannesin elokuvajuhlilla 2012.


title: Laittomat

text: Rotten Tomatoes -sivuston mukaan 201 arvostelun perusteella laskettuna kriitikoiden arvosteluista 67 prosenttia oli positiivisia.


title: Anton Köllisch

text: Anton Köllisch (1888–1916) oli saksalainen kemisti, joka kehitti ensimmäisen synteettisen muodon MDMA:sta eli ekstaasista.


title: Anton Köllisch

text: MDMA:lle haettiin patentti jouluaattona 1912. Patentti myönnettiin 16. toukokuuta 1914. Köllisch itse kuoli ensimmäisessä maailmansodassa vuonna 1916, tietämättä mitään keksimänsä aineen psykoaktiivisista vaikutuksista.


title: The Voice of Finland (3. tuotantokausi)

text: The Voice of Finlandin kolmas tuotantokausi alkoi 3. tammikuuta 2014 ja päättyi 18. huhtikuuta 2014.


title: The Voice of Finland (3. tuotantokausi)

text: Ohjelmassa oli mukana vaiheet Ääni ratkaisee, Kaksintaistelu ja kaappaus, Knock out ja Suorat lähetykset. Ohjelmassa oli kuusi Ääni ratkaisee -jaksoa, neljä Kaksintaistelu-jaksoa, kolme Knock out -jaksoa ja neljä suoraa lähetystä.


title: The Voice of Finland (3. tuotantokausi)

text: Lisäksi tähtivalmentajatiimissä on tapahtunut muutoksia sillä Lauri Tähkän ja Paula Koivuniemen tilalle on tulleet tähtivalmentajiksi Mira Luoti ja Anne Mattila. Elastinen ja Michael Monroe jatkavat edelleen myös tähtivalmentajina. Ohjelmaa juonsivat Axl Smith ja backstage-toimittajana toimiva Jenni Alexandrova.


title: The Voice of Finland (3. tuotantokausi)

text: Mikäli toinen Kaksintaistelu-vaiheessa mukana ollut kilpailija pääsi jatkoon, hänet kaapasi toinen tähtivalmentaja painamalla nappia.


title: The Voice of Finland (3. tuotantokausi)

text:
Elastinen kaappasi Anne Carlssonin Miralta omaan tiimiinsä, nappia painoi Elastinen ja Michael.
Michael kaappasi Tiia Erämeren Elastiselta omaan tiimiinsä, nappia painoi Mira, Anne ja Michael.
Anne kaappasi Sonja Perkiön Michaelilta omaan tiimiinsä, nappia painoi Anne.


title: The Voice of Finland (3. tuotantokausi)

text:
Mira kaappasi Maya Kurjen Elastiselta omaan tiimiinsä, nappia painoi Mira ja Anne.
Anne kaappasi Netta Pietilän Elastiseta omaan tiimiinsä, nappia painoi Anne.
Elastinen kaappasi Sanna Hannuksen Annelta omaan tiimiinsä, nappia painoi Elastinen.


title: The Voice of Finland (3. tuotantokausi)

text: Mira kaappasi Kazumi Tanakan Michaelilta omaan tiiminsä, nappia painoi Mira.


title: The Voice of Finland (3. tuotantokausi)

text: Michael kaappasi Ivone Kätkän Elastiselta omaan tiimiinsä, nappia painoi Michael.


title: The Voice of Finland (3. tuotantokausi)

text: Knock Out -vaiheessa kaksintaisteluista edenneet kilpailijat jaettiin pareiksi, jotka esittivät tähtivalmentajalleen valisemansa kappaleen. Valmentaja valitsi toisen laulajista jatkoon livelähetyksiin.


title: Kill Your Darlings

text: Kill Your Darlings on vuonna 2013 ensi-iltansa saanut John Krokidasin ohjaama draamaelokuva. Sen pääosissa ovat Daniel Radcliffe, Dane DeHaan, Ben Foster, Michael C. Hall, Jack Huston, Jennifer Jason Leigh ja Elizabeth Olsen.


title: Kill Your Darlings

text: Elokuva kertoo beat-sukupolven varhaisten edustajien Lucien Carrin, Allen Ginsbergin, William S. Burroughsin, Jack Kerouacin ja David Kammererin nuoruusvuosista. Se sai ensi-iltansa Sundancen elokuvajuhlilla 18. tammikuuta 2013.


title: Kill Your Darlings

text: Rotten Tomatoes -sivuston mukaan 123 arvostelun perusteella laskettuna kriitikoiden arvosteluista 76 prosenttia oli positiivisia.